Nije imenovan glavni tužilac RS - Klix.ba\nBiH Nije imenovan glavni tužilac RS\nNije imenovan glavni tužilac RS\n5.11.2010. u 17:10\nVisoko sudsko i tužilačko vijeće BiH nije imenovalo glavnog tužioca Republičkog tužilaštva RS, jer je Podvijeće za Republiku Srpsku predložilo kandidata koji nije dobio potrebnu većinu glasova, potvrđeno je Srni iz VSTV-a.\n"Kandidate koji nisu nosioci pravosudne funkcije u ovom tužilaštvu nije bilo moguće predložiti s obzirom da nije proširena sistematizacija i nisu odobrena finansijska sredstva", rekla je porptarol VSTV-a Marjana Popović.\nOna je dodala da će VSTV obaviti kontakte sa predstavnicima Ministarstva pravde RS i Vlade RS, kako bi ove dvije institucije dale saglasnost za proširenje sistematizacije i obezbjeđenje finansijskih sredstva za proširenu sistematizaciju.\nZa poziciju glavnog tužioca u RS prijavilo se sedam kandidata, sa kojima su krajem septembra obavljeni razgovori.\nNa ovu funkciju aplicirali su tužilac Okružnog tužilaštva u Doboju i potpredsjednik VSTS-a BiH Gorana Zlatković, zamjenici glavnog okružnog tužioca Banjaluka Vesna Antonić i Sead Žerić, okružni tužilac iz Prijedora Vukašin Kondić, sudija Okružnog suda Banjaluka Daniela Milovanović, zamjenik glavnog specijalnog tužioca RS Mahmut Švraka i republički tužilac Nenad Vranješ.\nFunkciju glavnog republičkog tužioca do sada je obavljao Amor Bukvić, kojem je mandat istekao u aprilu prošle godine.


Vučić će, kako je navedeno u saopštenju SNS, sa predstavnicima izbornih izabranih lista razgovarati o razvoju i napretku Srbije u budućnosti i predstaviti osnovne tačke programa nove vlade.\nKonsultacije sa SPS biće održane u Domu Narodne skupštine u 14 časova, a sat kasnije Vučić će se sastati sa predstavnicima SRS.\nLider radikala Vojislav Šešelj rekao je da će, po odluci kolegijuma stranke, on predstavljati stranku na tim konsultacijama. U 16 časova Vučić će obaviti konsultacije s predstavnicima pokreta "Dosta je bilo".\nLider SNS će potom, u 17 sati, obaviti razgovor sa predstavnicima izborne liste LDP-LSV-SDS, a u 18 sati sa predstavnicima pokreta Dveri.\nOdluka predsednika Srbije Tomislava Nikolića da lidera SNS Aleksandra Vučića predloži kao kandidata za predsednika vlade stupila je na snagu objavljivanjem u Službenom glasniku 4. juna i biće dostavljena Skupštini Srbije.


triler Archives - Stranica 34 od 34 - The Filmske Recenzije\n03/09/2013 03/07/2013 by Siniša Stajić\nNastanak ovog projekta je usko povezan sa filmom Showgirls, koji je produkt konkurentskog filmskog studija. S obzirom na potencijalnu finansijsku dobit koju su mu predviđali Showgirls je ostvario veoma lošu zaradu i kritičari nisu štedeli negativne kritike. Producenti Striptiza su shvatili da ni njihov projekat neće doživeti bolju sudbinu, ali je već bilo kasno za … Read more Striptease (1996)\n08/09/2013 24/06/2013 by Siniša Stajić\nRežiser Džoel Šumaher (Joel Schumacher) je čovek čije se ime povezuje sa jednim od najgorih ekranizacija u istoriji filma, a to su filmovi o Betmenu iz 1995. (Batman Forever) i 1997. (Batman & Robin). Svaki njegov film po pravilu odaje utisak neoriginalnosti i otaljavanja, ali je ovaj film uspeo da ispadne bolje od njegovih prethodnika … Read more 8mm (1999)\nCategories krimi, misterija, triler\n03/09/2013 22/06/2013 by Siniša Stajić\nHolivudska produkcija je u poslednjih desetak godina postala fabrika filmova koji celu radnju svode na nekoliko specijalnih efekata, bez ikakvih umetničkih vrednosti. Kao alternativa takvim filmovima su se nametnuli evropski filmovi, koji sa višestruko manjim sredstvima za snimanje imaju kvalitet i stiču kultni status. Jedan od prvih takvih filmova je ovo debitantsko ostvarenje kultnog britanskog … Read more Lock, Stock and Two Smoking Barrels (1998)


Bajden odlaže skidanje tajnosti s arhiva o ubistvu Kenedija – Televizija srpske dijaspore\nBajden odlaže skidanje tajnosti s arhiva o ubistvu Kenedija\nUklanjanje oznake tajnosti sa tajnih arhiva o atentatu na bivšeg američkog predsednika Džona F. Kenedija, 1963. godine u Dalasu, biće odloženo za godinu dana, objavio je američki predsednik, Džozef Bajden.\n“Agencije su predložile da se odloži uklanjanje oznake tajnosti sa poverljivih podataka u arhivima, a ja vas uveravam da će se to ostvariti do 15. decembra 2022. godine”, gotovo 60 godina nakon atentata, stoji u Bajdenovom saopštenju.\n2017. godine, dok je predsednik Sjedinjenih Država bio Donald Tramp, Nacionalni arhiv Sjedinjenih Država je tri puta uklanjao oznaku tajnosti sa niza dosijea.\nTreba im još vremena\nBela kuća je u saopštenju pojasnila, da arhivisti zaostaju u svojim istraživanjima dosijea zbog pandemije virusa korona i da im treba još vremena za posao.\nOvo odlaganje je potrebno “da bi se sprečio bilo kakav napad na vojnu bezbednost, na obaveštajne operacije, na održavanje javnog reda i na održavanje spoljnih odnosa”, rekao je predsednik Bajden.\nObjasnio je da se, nakon što su razmotrene sve činjenice, činilo da su one “važnije od opšteg interesa ukidanja oznake tajnosti sa dosijea odmah”.\nOdbor, koji se bavi atentatom na JFK-a, poznato i kao Vorenov odbor i nazvan je po njegovom predsedniku Erlu Vorenu, tadašnjem predsedniku Vrhovnog suda Sjedinjenih Država, 1964. godine je zaključio da je Li Harvi Osvald, bivši marinac koji je živeo u Sovjetskom Savezu, počinio atentat na predsednika Kenedija i da je delovao sam.\nAli, odmah nakon objave, zaključci izveštaja su izazvali brojne kontroverze, a u kasnijim studijama je kritikovan rad odbora. Kongresna komisija je kasnije zaključila da je “ubistvo JFK-a verovatno posledica zavere”.\nDžozef BajdenKenedijao ubistvuodlazesa arhivaskidanjetajnosti\nArgentinac, koji je istetovirao Đokovićev rezultat: Novak je bio svetlo na kraju tunela\nAlek Boldvin, prvi put pred kamerama, o ubistvu Haline Hačins\nBajden nominovao koordinatora za politiku sankcija\nHrvatska odlaže uvođenje kovid potvrda\nDa li sa ekspanzijom električnih automobila, klasične limuzine odlaze u istoriju?


Prema podatcima državnog zavoda za statistiku 23,7 odsto radno sposobnog stanovništva u Srbiji je bez posla, što je na istorijskom minimumu. Samo prošle godine broj zaposlenih pao je za gotovo tri odsto i oni čine armiju od oko 1,76 miliona.\nZaposlenost na istorijskom minimumu i treba je preživeti, ovako bi izgledao vapaj milion i 760 hiljada ljudi koji traže posao u Srbiji.\nAgonija odloženog dejstva, kako bi se mogao nazvati vladin program reformi i privatizacije, u sadejstvu sa ekonomskom krizom, bez posla je samo prošle godine ostavila nekoliko desetina hiljada radnika.\nIspred Zavoda za zapošljavanje u Beogradu, gde sve veći broj očajnih ljudi pokušava da pronađe posao ali i socijalni program, zabeležili smo sledeće:\nIako su kreatori aktuelne privredne politike pre nekoliko godina najavljivali 200 hiljada novih radnih mesta desilo se potpuno suprotno.\nSrbija je doduše krizu dočekala sa 17 procenata nezaposlenih koja se za svega tri godine popela za sedam procentnih poena.\nIzgledi privrednog oporavka nisu sjajni jer je predviđeni priovredni rast od 1, 5 odsto pod velikim znakom pitanja. Branislav Čanak lider sindikata Nezavisnost kaže da je pogrešna ekonomska politika i loša privatizacija načisto ogolila radnička leđa.\n„Očito da smo mi upali u jednu duboku krizu i da se ne rešavaju razlozi nezaposlenosti koji su nastali iz ranijih kriza. Loša privatizacija je mnoge ostvaila bez posla. Sada dolazi kriza kapitala koja onemogućava otvaranje novih radnih mesta i gašenje postojećih. Prema tome mi nismo ni dotakli probleme onako kako bi morali, sem marketinškim izjavama da će sledećeg meseca ili godine biti bolje”, kaže lider sindikat Nezavisnost.\nSvetska ekonomija diktira i situaciju u Srbiji\nKreatori ekonomske politike morali bi ozbiljno da reaguju na crvenu lampicu koju iz dana u dana pali armija nezaposlenih. Ozbiljnije promene privredne politike teško se mogu očekivati u predizbornoj godini.\nStopa nezaposlenosti u Srbiji je posledica odustajanja od nužnih ekonomskih reformi započetih 2008. godine, kaže nekadašnji ministar rada i socijalne politike Slobodan Lalović.\n„Da se Srbija merama ekonomske politike okrene ka stimulisanju i pokretanju industrijske proizvodnje i vezano za to uskladjivanje školskog sistema te buduće privrede koju je potrebno ponovo graditi. Mi smo sada u situaciji, po mom doživljaju kao da smo u 1945. godini posle II svetskog rata, opustošeno i zaista je zabrinjavajuće da je Srbija izgubila 3-4 godine i tolika radna mesta”, kaže Lalović.\nNezaposlenost je poprilično izgrizla ne samo budžete radnika već i društveno tkivo decenijskog očekivanja boljeg života.\nVelika nezaposlenost je između ostalog posledica niske stope privrednog rasta koja je u 2012. projektovana od 1, 5 odsto, a za prosto održavanje postojećih radnih mesta potrebna je stopa rasta od 6 procenata, kaže ekonomista Miroslav Zdravković.\n„I prošla godina je završena sa padom broja zaposlenih od 3 posto i rastom BDP-a od 1 odsto. Znači ništa ovde nije neočekivano. Ono što je posebno zabrinjavajuće to je da je cela Evropa krenula nagore u smislu da je u martu, aprilu prošle godine dostignut neki kraj oporavka u svim zemljama EU i raste broj nezaposlenih i pada broj zaposlenih. Znači, dok se ne vide pozitivni pomaci u svetskoj ekonomiji, rešavanje finansijske krize i njenih uzroka, dalje produbljavanje krize je sasvim izvesno, ne samo u Srbiji”, zaključuje ekonomista Zdravković.\nUkoliko ne dođe do snažnog preokreta i privrednog rasta, kako upozoravaju ekonomisti, bez posla bi u 2012. godini moglo da ostane još 50.000 hiljada radnika.\nUz BiH i Makedoniju, Srbija je po broju nezaposlenih na vrhu lestvice.


Izveštaj o transparentnosti – Grant Thornton Serbia\nNaša posvećenost kvalitetu je u osnovi svega što radimo. Ovaj izveštaj je javna izjava o posvećenosti Grant Thorntona pružanju usluga visokog kvaliteta.\nIzveštaj je pripremljen da pomogne našim klijenata, revizorskim komisijama, regulatorima, javnosti i drugim zainteresovanim stranama da nas bolje razumeju. Trudićemo se da saznamo šta vam je važno i to učiniti važnim za nas.\nU našoj kancelariji u Beogradu zapošljavamo više od 30 ljudi koji su se obavezali da svakodnevno pružaju napredne usluge svojim klijentima. Posvećeni smo da nastavimo da pružamo usluge visokog kvaliteta i pomognemo našim zaposlenima, našim klijentima i zajednici da otključa svoje potencijale za rast.\nViše možete saznati u našem najnovijem izveštaju.\nIzveštaj o transparentnosti Grant Thornton International\nZa više informacija pročitajte najnoviji izveštaj o transparentnosti Grant Thornton International.


Kajakaški savez Srbije - Blic Sport\nODLIČJE NA ADI Zdelaru bronza na kajakaškom EP\nSrpski kajakaški reprezentativac Bojan Zdelar osvojio je bronzanu medalju u jednosedu na 1.000 metara, na Evropskom prvenstvu za juniore i mlađe seniore u Beogradu.\nSelektor Rodić: Račice određuju sastav kajakaške reprezentacije\nSvetski kup u kajaku u Račicama koji je drugi ove sezone, ujedno je i proba sa sastav reprezentacije koji će nastupiti na Evropsko prvenstvu u Moskvi.\nPredsednik Kajakaškog saveza Srbije Mirko Nišović rekao je da je 2015. jedna od najuspešnijih u istoriji tog sporta i poželeo još bolje rezultate sledeće, kao i medalju na Olimpijskim igrama u Rio de Žaneiru.\nPRIPREME ZA RIO Otvoren obnovljeni kajakaški hangar na Adi Ciganliji\nKompanija "Jaffa" iz Crvenke biće uz olimpijce Srbije i u ciklusu Rio 2016, a nastavak olimpijskog partnerstva između Olimpijskog komiteta Srbije i kompanije "Jaffa", bio je povod da ova kompanija finansira renoviranje hangara Kajakaškog saveza Srbije na Adi Ciganliji.\nUdovičić čestitao kajakašima osvajanje medalja\nMinistar omladine i sporta Vanja Udovičić čestitao je srpskim kajakašima na osvajanju sedam medalja na prvenstvu Evrope u Češkoj.


Jeftini letovi iz San Tomea do Palestine - Avio karte San Tome Palestina - eSky.rs\nAvio karte iz San Tomea do Palestine\nPretražite letove iz San Tomea do Palestine\nProverite najbolje prilike za letove iz San Tomea do Palestine\n✔ Postoje li posebne ponude za letove iz San Tomea do Palestine na eSky.rs?\n✔ Mogu li se pobrinuti za osiguranje prilikom rezervacije leta iz San Tomea do Palestine?\n✔ Ako rezervišem let iz San Tomea do Palestine, mogu li da rezervišem ujedno i smeštaj?\n✔ Koje avio-kompanije nude letove iz San Tomea do Palestine?\nBudite sigurni, da na eSky.rs ponuda letova iz San Tomea do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Venecuele Jeftini letovi iz Venecuele Jeftini letovi za Marakaibo Jeftini letovi iz Marakaiba Jeftini letovi za Brenejsund Jeftini letovi iz Brenejsunda\nJeftini letovi do Bocvane Jeftini letovi iz Bocvane Jeftini letovi do Lappeenranta Airport Jeftini letovi od Lappeenranta Airport


Rezultati sportista Srbije prate se sa velikom pažnjom i u Srpskoj\n02.10.2017 22:37 | Srna\nBeograd - Rezultati muške i ženske odbojkaške reprezentacije Srbije sa velikom pažnjom se prate i u Republici Srpskoj, a kruna uspjeha u ovom trenutku je zlatna medalja sa ženskog Evropskog prvenstva u Bakuu, glavnom gradu Azerbejdžana, rekao je Srni predsjednik Odbojkaškog saveza Republike Srpske Milutin Popović.\n"Cijeli tok prvenstva ljubitelji odbojke i sporta uopšte pratili su sa velikom pažnjom, bodrili na daljinu reprezentativke Srbije i veliko je zadovoljstvo i sreća svih nas što su u tom sportskom pohodu uspjele da osvoje zlatnu medalju i ponovo postanu prvakinje Evrope", rekao je Popović, koji je i potpredsjednik Odbojkaškog saveza BiH.\nPopović i Milenko Ristić, u ime člana Predsjedništva BiH iz Republike Srpske Mladena Ivanića, dočekali su žensku odbojkašku reprezentaciju Srbije na aerodromu "Nikola Tesla" u Beogradu.\nRistić je istakao da su odbojkašice velikim zalaganjem i trudom došle na "krov Evrope". "Slavimo uspjeh odojkašica i siguran sam da će ovaj veliki uspjeh imati uticaj i podstrek za budući razvoj odbojke u regionu", rekao je Ristić, koji je i član Upravnog odbora Odbojkaškog saveza Republike Srpske.\nOn je naveo da posebno raduje činjenica da su odbojkašice Tijana Bošković, Brankica Mihajlović i Jelena Blagojević porijekom iz BiH, odnosno, iz odbojke Republike Srpske.\nNajbolja odbojkašica Evropskog prvenstva u odbojci Tijana Bošković, koja je porijeklom iz Bileće i ponikla je u Odbojkaškom klubu "Hercegovac", zahvalila je svima za podršku.\n"Hvala svima na ogromnoj podršci, posebno mojoj Republici Srpskoj i Bileći. Presrećni smo i još nismo svjesni kakav smo uspjeh napravile", rekla je Boškovićeva.\nUz zlatnu medalju, Boškovićeva je proglašena za najbolju odbojkašicu Evropskog prvenstva.\nŽenska odbojkaška reprezentacija Srbije pobijedila je selekciju Holandije sa 3:1 /25:20, 25:22, 18:25, 25:18/ u finalu Evropskog prvenstva u Bakuu.


Poražavajuća statistika primenjenih zakrpa za Meltdown i Spectre bagove - SECIT Security\nIako sam već dva prethodna članka posvetio ovoj aktuelnoj temi i ovaj članak će biti posvećen tome. Radi se o tome da je veoma mali broj kompanija primenio zakrpe za dva veoma popularna baga Meltdown i Spectre o kojima više možete pročitati u prethodnom članku.\nmanje od 26% sistema dobilo je zakrpe za Meltdown i Spectre bagove;\nsvega 4% ispitanika reklo je da su zakrpe instalirane na svim njihovim računarima;\n46% kompanija koje su obuhvaćene istraživanjem je reklo da nisu znale da je potrebno da se ispune dodatni uslovi da bi se instalirale zakrpe zbog problema sa antivirusnim programima;\n42% ispitanika je reklo da su ih proizvođači antivirusa obavestili o kompatibilnosti njihovih proizvoda sa zakrpama;\n6% ispitanika je priznalo da su imali problem sa rušenjem sistema zbog ažuriranja;\n59% ispitanika reklo da su zabrinuti da bi instrukcije koje su dobili mogle da izazovu problem;\nInače ovo je ključ koji je potrebno da bude prisutan na sistemu kako bi se zakpre za Meltdown i Spectre bagove primenile.\nMicrosoft Windows je objavio Meltdown i Spectre PowerShell skriptu kako bi pomogao sistem administratorima da utvrde da li im je zakrpa potrebna ili ne. Međutim, ni tu statistika nije sjajna:\nsamo 41% onih koji su zaduženi za sisteme u kompanijama čulo za nju;\nčak 80% ispitanika je izjavilo da proces ažuiranja nije sasvim jasan i da je to razlog zašto su mnogi sistemi ostali neažurirani.\nNadam se da će se uskoro ovo rešiti jer sigurnosni problemi vezani za Meltdown i Spectre bagove uopšte nisu naivni, tako da je izuzetno važno za sve da se ovaj problem što pre reši na kvalitetan način. Zbog velike važnosti i aktuelnosti teme nadam se da mi čitaoci bloga ne zameraju što sam toliko vremena posvetio ovom problemu.


RTCG - Radio Televizija Crne Gore - Nacionalni javni servis :: Fudbal :: Gvardiola: Ako neko može da se vrati, onda je to Real\n27. 02. 2020. 13:27 >> 13:24 0\nOPREZ NA "ETIHADU"\nTrener fudbalera Mančester sitija Pep Gvardiola rekao je da duel osmine finala Lige šampiona sa Real Madridom još nije gotov, poslije pobjede njegove ekipe u prvom meču.\n"Pokušali smo da pobijedimo u Madridu i uspjeli smo. Ovo je samo prvi dio. Ako neko može da prevaziđe ovu situaciju, to je onda Real Madrid", rekao je Gvardiola za BT Sport.\nFudbaleri Mančester sitija pobijedili su sinoć na "Santjago Bernabeu" Real Madrid sa 2:1, u prvoj utakmici osmine finala Lige šampiona. Real je poveo u 60. minutu golom Iska, izjednačio je Gabrijel Žezus u 78. minutu, a pobjedu engleskom timu donio je Kevin De Brujne iz penala u 83.\n"Kada smo mi bili bolji primili smo gol, kada su oni bili bolji, mi smo postigli gol. To je fudbal. Sjećam se četvrtfinala (protiv Liverpula) prije nekoliko sezona na Enfildu, kada smo igrali nevjerovatno dobro, a oni su postigli golove iz svake šanse", naveo je Gvardiola.\nSiti je prvi put u klupskoj istoriji pobijedio Real.\n"Liga šampiona su usponi i padovi i ima još mnogo do kraja. Zadovoljni smo pobjedom na 'Santjago Bernabeu', ali još ništa nije osvojeno", dodao je bivši trener Barselone.\nGvardiola je tek drugi trener, poslije Otmara Hicfelda, koji je pobijedio Real u dvije utakmice u Ligi šampiona na "Santjago Bernabeu", ali prvi trener koji je to učinio sa dva različita kluba.\nRevanš utakmica na programu je 17. marta u Mančesteru.\nGvardiola: Bijelsa je jedan od najboljih trenera\nGvardiola: Nećemo ubjeđivati Silvu da ostane\nOdluka suda pokazuje da nije tačno ono što su ljudi pričali o klubu


Njegovi advokati su u dokumentima iz prošlog mjeseca tvrdili da Chansley ne može biti vakcinisan protiv COVID-19 zbog religijskih uvjerenja\nPravni postupak nakon krivičnih prijava vezanih za pobunu na Capitol Hillu u Washingtonu 6. januara se nastavlja, a sudije su odlučile da neke od optuženih zadrže u istražnom pritvoru, dok su neke pušteni na slobodu.\nRazgovori zagovornika QAnona u sobama za chat popunjeni su antivakcinalnom retorikom.\n„Protivljenje vakcinaciji iz religijskih uzvjerenja nije relevantan razlog zbog kojeg bi okrivljenog trebalo privremeno pustiti na slobodu“, rekao je sudija Royce Lamberth, prenosi Al Jazeera.\nNekim drugim učesnicima pobune omogućeno je puštanje na slobodu uz kauciju. Prema sudskim dokumentima, Roberto Minuta, 36-godišnji vlasnik salona za tetoviranje iz Newburgha, koji je na protest došao odjeven u vojnu uniformu, došao je u konflikt s policajcima Capitola. Kasnije je izbrisao svoj račun na Facebooku kako bi prikrio sve nedjelo. Suočen je sa optužbama za ometanje službenog postupka, nezakonit upad i neovlašteno pristupanje dokumentima.


ALEKSANDAR JANKOVIĆ: Čeka nas veliki meč, ne pretimo, ali se ni ne plašimo - Telegraf.rs\n28/08/12 | 12:51\nALEKSANDAR JANKOVIĆ: Čeka nas veliki meč, ne pretimo, ali se ni ne plašimo\n- Još uoči prvog meča svi su nas prežalili, retki su oni koji su verovali u pozitivan rezultat na Marakani, ali nas ne interesuje mišljenje drugih i mirno idemo u Francusku - rekao trener Crvene zvezde.\nTrener fudbalera Crvene zvezde Aleksandar Janković rekao je danas da njegov tim u revanš meču plej-ofa za plasman u Ligu Evrope protiv Bordoa očekuje velika utakmica, protiv rivala koji je jači u svakom pogledu, ali da nema razloga za strah i da se nada najboljem.\n- Retke su utakmice u istoriji Crvene zvezde u kojima nije bilo imperativa pobede. Još uoči prvog meča svi su nas prežalili, retki su oni koji su verovali u pozitivan rezultat na Marakani, ali nas ne interesuje mišljenje drugih i mirno idemo u Francusku. Ne pretimo, ali želimo da uradimo isto ono što smo uradili u većem delu prvog meča - rekao je Janković na konferenciji za medije.\nOn je dodao da će bez obzira na ishod revanš meča sa Bordoom, najvažnije biti da se igrači posle utakmice pogledaju u oči i da ne mogu ništa jedni drugima da zamere.\n- Čeka nas velika utakmica, koja motiviše svakog od nas i uveren sam da će svi igrači, pa i oni koji trenutno imaju lakše povrede, učiniti sve da je ne propuste. Bordo je svakako favorit ili blagi favorit, a mi smo manji autsajderi nego što smo bili uoči prvog meča. Oni su dodatno opasni na svom terenu, ali i mi smo pobedom u Novom Pazaru podigli samopouzdanje i hladne glave očekujemo revanš - poručio je Janković.\nTrener crveno-belih rekao je da je štoper Milan Jovanovć i dalje pod znakom pitanja zbog povrede, ali da se nada da će ipak zaigrati.\nManjih problema sa povredama imaju i Darko Lazović, Luka Milunović, Marko Vešović i kapiten Nikola Mikić, dok će Luka Milivojević izostati zbog žutih kartona.\n- Sutra ćemo znati na koga možemo da računamo, ali je sigurno da će igrati samo fudbaleri koji su 100 odsto spremni. Kada je u pitanju taktika, postoji ideja i najvažnije je da na terenu igrači sprovode sve kao u prvom meču - zaključio je Janković.\nPovratnik u tim Filip Kasalica, koji zbog žutih kartona nije igrao u prvom meču, istakao je da u Bordou očekuje izuzetno tešku utakmicu.\n- Čeka nas jedna velika ekipa, odigraćemo požrtvovano i srcem. Nadam se pozitivnom rezultatu - rekao je Kasalica.\nNa pitanje da li bi u slučaju da dođe do penala ponovo šutirao, iako je protiv Omonije promašio udarac sa 11 metara, Kasalica je rekao:\n- Naravno da bih, ne postoji nijedan razlog da se plašim.\nUtakmica između Bordoa i Crvene zvezde igra se u četvrtak od 20.30 sati.


Međustranački dijalog je test za demokratski razvoj Srbije u procesu pristupanja EU - European Western Balkans\nAutor Filip Lukić 18. 03. 2021. 18. 03. 2021.\nKada će dijalog vlasti i opozicije početi, ko će u njemu učestvovati, u koliko kolona i sa koliko platformi, još uvek se samo nagađa. Mesecima i nedeljama Evropski parlament, koji bi dijalogom trebalo da posreduje, poručuje da je spreman da pošalje svoje predstavnike. Ipak, vlast u Beogradu tvrdi – nema razloga za žurbu.\nIako se vlasti ne žuri, iz Brisela poručuju da će narednih meseci oči, ipak, biti uprte u razgovore partija i da očekuju konkretni napredak kada je reč o izbornim uslovima, ukoliko Srbija želi da napreduje ka EU. Navode i da uspeh dijaloga neće biti formaLni uslov za dalje otvaranje poglavlja u pregovorima sa Beogradom, ali da će se kroz razogovore političkih stranaka zapravo videti koliko je Srbija spremna da radi na demokratizaciji društva i da ispuni ono što se od nje očekuje na putu članstva ka EU – da bude demokratska država sa slobodnim medijima u kojoj je vladavina prava princip a ne ideal.\nMože li Brisel da pritisne vlast?\nDolaze li evroparlamentarci da Srbiju uče šta je demokratija i pomognu “kmečavim tajkunima” iz opozicije da pobede na izborima, kako to tvrdi vlast, ili da kroz dijalog utvrde ostaje li Srbija istinski posvećena svom stateškom cilju, odnosno članstvu u Evropskoj uniji, kako to navode opozicione partije?\nViše puta su i evroparlamentarci ponavljali da je dijalog dobra volja Srbije, a predstavnici Evropskog parlamenta u Beograd i dolaze na formalan poziv predsednika Narodne skupštine Ivice Dačića, koji će dijalog i voditi. EU želi da pomogne, ali bez volje domaćih političara, odnosno vlasti, malo toga se može uraditi, smatra evropska poslanica Viola fon Kramon, izvestiteljka iz senke za Srbiju iz grupacije Zelenih.\n“Obe strane treba da razumeju da je u njihovom interesu da pregovaraju i postignu dogovor. EU, a posebno Evropski parlament, je spreman da moderira i pomogne. Mislim da ovo može biti put ka pronalasku konstruktivnih rešenja i da postoji otvorena i transparentna diskusija o planovima Vlade i očekivanjima opozicije. Međutim, mi smo prilično ograničeni kada je reč o pritisku. Ukoliko neke partije odluče da organizuju paralelni dijalog, ili SNS odluči da dijalog ne posmatra ozbiljno, mi ih ne možemo naterati da sednu za isti sto.”\nFon Kramon navodi i da EU ima neke druge mehanizme na raspolaganju, pogotovo one koji se odnose na korišćenje predpristupnih IPA fondova, jer bi povlačenje novca za starteške projekte moglo da bude uslovljeno upravo time koliko Srbija napreduje u oblasti vladavine prava i demokratizaciji društva. Podseća i na obaveze koje država koja želi da bude deo EU mora da ispuni.\n“U procesu pristupanja kriterijumi iz Kopenhagena su jasni – potrebna je funkcionalna demokratija. Problem demokratskog deficitia mora biti razrešen pre prijema u EU. Izborni uslovi jednostavno nisu dovoljno demokratični, medijska slika nije pluralistička, ne postoji demokratska debata”, kaže fon Kramon.\nZavisi li napredak Srbije ka EU od dijaloga?\nDa reši problem manjka demokratije u državama koje čekaju na prijem u Uniju, Brisel je pokušao i novom metodologijom. U njoj se jasno kaže da je prvi i osnovni klaster koji država otvara onaj koji se odnosi na poliitčke kriterijume iz Kopenhagena i podrazumeva demokratske slobodne izbore, vladavinu prava, slobodu medija i funkcionisanje nezavisnih institucija. Od njega će zavisiti i napredak kandidata u svim ostalim oblastima.\nIpak, ne treba očekivati da će uspeh međustranačkog dijaloga postati deo formalnih uslova za Beograd na putu ka EU, smatra evropski poslanik i izvestilac iz senke za Srbiju Klemen Grošelj iz treće po snazi grupacije “Obnovimo Evropu”, koju čine stranke liberalne orijentacije.\n“Međustranački dijalog nije deo formlanih uslova na putu Srbije ka članstvu u EU, niti je deo pregovora Srbije i EU. Na neki način, on je lakmus papir i test za demokratski razvoj i napredak Srbije u širem procesu pristupanja EU. Na kraju krajeva, na sprskim vlastima je da izaberu koji put napredak žele – evropski ili neki drugi”, tvrdi Grošelj.\nDodaje i da sam proces pregovora treba da pripremi Srbiju da postane članica EU i prevaziđe neke stvari koje svakako ne smeju karakterisati zemlju koja je deo evropske porodice.\n“Međustranački dijalog je važan alat u prevazilaženju ekstremne političke polarizacije koja postoji u Srbiji i koja je dovela do toga da prave opozicije nema u Narodnoj skupštini. To je veoma neobično, i rekao bih neprihvatljivo, za demokratska društva u 21. veku”, tvrdi izvestilac iz senke za Srbiju.\nDa je dijalog mesto da se upravo takve poteškoće prevaziđu, sa svojim kolegom je saglasna i evroposlanica Viola fon Kramon, koja dodaje da dijalog treba da reši izborne probleme koji se spominju i u izveštajima međunarodnih organizacija, poput OEBS-a, a u kojima se navodi da se mora rešiti problem sveopšte dominacije vladajuće partije, pritisaka na birače i kupovine glasova, ali i medijske kontrole od strane vlasti.\n“Međutim, da li će biti neke promene zavisi od implementacije. Ako vlada ne ispuni ključne stvari koje se dogovore, ili samo ispuni one koje i nisu toliko važne za sam proces, dijalog neće dovesti do nekih značajnih promena”, objašnjava fon Kramon.\nTraži li se alibi za neuspeh dijaloga?\nUpravo tako su se završili prethodni razgovori vlasti i opozicije pred parlamentarne izbore 2020. godine. Uprkos pokušajima da se postigne dogovor vlasti i opozicije, prvo kroz razgovore na Fakultetu političkih nauka na leto 2019. godine, kojima je rukovodio Fond za otvoreno društvo, a onda i kroz posredovanje upravo evroparlamentaraca u jesen iste godine, načinjene su samo “kozmetičke promene”.\nZbog toga će ovog puta akcenat biti na primeni postojećih propisa, navodi Srđan Majstorović iz Centra za evropske politike u svom intervjuu za EWB Skrining.\n“Prošlo je mnogo vremena i mnogo je izgubljeno u pripremi dijaloga. Neke od prvih reakcija srpskih zvaničnika pokazuju da tu nema preteranih očekivanja i uložene dobre volje, jer se već traži alibi za mogući neuspeh dijaloga”, objašnjava Majstorović.\nDodaje da sama činjenica da su neophodni predstavnici EP da bi se u Srbiji razgovaralo dovoljno govori o tužnoj realnosti političkog sistema zemlje.\n“To je znak niske političke kulture i pokazuje koliko smo nazadovali u prethodnoj deceniji. Sagledavati taj proces iz ugla evropskih integarcija je pogrešno, jer proces mora da dođe od domaćih političara koji ovoj zemlji žele dobro”, kaže Majstorović i navodi da je moguće da će Brisel čekati da Srbija pokaće konkretan napredak u međupartisjkom dijalogu, kako bi je otkočio u procesu evropskih integracija. Podseća i da je to bio slučaj ranije sa Severnom Makedonijom i Crnom Gorom, koje su se takođe u jednom momentu suočavale sa bojkotom opozicije.\nKako obesmisliti dijalog?\nUmesto sadržajem dijaloga i ustupcima koje je spremna da učini kako bi se stvorili uslovi da opozcijia izađe na sledeće izbore, vlast se bavi novim projektom – formiranjem paralelnog dijaloga koji bi obuhvatio partije koje ne žele da budu deo procesa koji će voditi stranci. O tome je iz Bahreina, gde je bio u zvaničnoj poseti, za televiziju Pink govorio i predsednik Vučić.\n“Naši izbori su uvek slobodni, samo ja ne znam da li će oni da učestvuju na bilo kojim izborima. Taj jedan, pogotovo tajkunski deo opozicije, neće ni da ide na izbore jer zna da ne može da dobije ni tri odsto. I onda vam unapred to govore, misleći da će nešto da urade na ulici…U pripremi izborne kampnje razgovaraće naši predstvanici sa onima koji ne žele prisustvo stranaca i tu će biti i snažnije i više stranaka, nego onih koji žele da im stranci određuju kako će to da izgleda. Imate uvek one koji su više slobodarski orijentisani, koji žele svoju zemlju da vide kao nezavisnu.” (TV Pink, 13. mart 2021. godine)\nDok vlast tvrdi da se radi o strankama koje su patriotske i koje ne žele da probleme u Srbiji rešavaju stranci, neophodno je napomenuti da se radi o tzv. “omiljenim opozicionarima” i strankama koje izbore nisu ni bojktovale. U tom bloku nalazi se SPAS Aleksandra Šapića, koji je i deo aktuelne Vlade, kao i Demokratska stranka Srbije i Srpska radikalna stranka. Očekivano je da se još neki pokreti koji su učestvovali na izborima, a koji su uglavnom desničarske orijentacije, poput “Pokreta za obnovu Kraljevine Srbije”, ali i pokreta Miše Vacića, traže dijalog bez međunarodnih aktera.\nKo učestvuje u dijalogu?\nTehnička pitanja u vezi sa sastavom i formatom dijaloga menjaju se iz nedelje u nedelju. Menja ih vlast, ali i opozicija. Dok se vlast više bavi time kako da još nezapočeti dijalog predstavi kao “diktat” koji stiže od “pristrasnih” evroparlamentaraca, opozicija ni sama ne zna u koliko kolona želi u dijalog i sa kojim ciljem.\nJedini koji znaju šta žele – rešenje političke krize i povratak opozicije u institucije – jesu članovi delegacije Evropskog parlamenta koji jasno poručuju, vremena za čekanje više nema, izbori su iza ugla i neophodno je što pre započeti razgovore kako bi ostalo dovoljno vremena za dogovor i primenu onoga oko čega se dve strane saglase.\n“Zbog situacije sa pandemijom, moguć je jedino rad na daljinu, koji treba iskoristiti da bi se, u trenutku kada budu mogući sastanci uživo, delotvorno stiglo do rezultata”, poručio je nedavno u intervjuu za Demostat izvestilac Evropskog parlamenta za Srbiju Vladimir Bilčik, koji će voditi čitav proces. Pored njega u delegaciji Evropskog parlamenta biće i predsededavajuća delegacije EP za Srbiju Tanja Fajon, ali i dva iskusna pregovarača, koji na pregovore u Beograd dolaze iz političke penzije, Edvard Kukan i Knut Flekenštajn.\nImajući u vidu da deo opozicije smatra da Vladimir Bilčik, koji dolazi iz Evropske narodne partije, a čiji priduženi član je i Srpska napredna stranka, zbog stranačkih veza ume da “zažmuri” na nedemokratske poteze vlasti u Beogradu i učini im određene ustupke, a da je Tanja Fajon svojom nedvosmislenom kritikom vlasti izazvala ogroman bes i netrpeljivost svih stranaka koje učestvuju u Vladi, najviše se očekuje upravo od dva nova lica.\nFlekenštajn i Kukan, baš kao i Bilčik i Fajon, dolaze iz dve najveće političke grupacije u EP – Evropske narodne partije i Partije socijalista i demokrata, ali ono po čemu ih većina pamti jeste rešavanje političkog spora između vlasti i opozicije u Severnoj Makedoniji 2015. godine. Tada su njih dvojica svojim autoritetom uspeli da privole dve strane da se saglase oko održavanja slobodnih i poštenih izbora, koji su kasnije doveli i do promene vlasti u ovoj zemlji.\nDok se otpočinjanje dijaloga između dve strane iščekuje, Srbija već godinu dana nije otvorila nijedno poglavlje u pregovorima sa EU, a beleži i sve veći pad na gotovo svim međunarodnim indeksima demokratije. Tako Fridom haus Srbiju svrstava u “delimično slobodne”, švedski V Dem institut navodi da je Srbija u grupi država sa najvećim demokratskim nazadovanjem, a Srbija svake godine pada i na listi “Reportera bez granica” koja meri nivo medijskih sloboda.\nEvropski parlamentKlemen GrošeljMeđustranački dijalogSrbijaSrđan MajstorovićViola fon Kramon Taubadel\nSofija Popović 10. 09. 2020. 10. 09. 2020.


Transparentnost: Vlada što pre da saopšti detalje o gradnji stanova | Istinomer vesti\nUručenje ključeva / Foto: FoNet/Ministarstvo odbrane\nTransparentnost: Vlada što pre da saopšti detalje o gradnji stanova\n“Transparentnost Srbije” (TS) saopštila je juče da bi bilo dobro da Vlada Srbije što pre saopšti pune informacije o planu izgradnje stanova za pripadnike službi bezbednosti, imajući u vidu negativna iskustva iz doba ranijih vlada sa kršenjem pravila o javnim nabavkama zarad “predizborne izgradnje stanova”.\nTS je istakla da je u ovoj fazi neophodno objaviti informacije o tome šta je zaista obaveza države i na osnovu čega je zaključeno da je stanogradnja isplativija od alternativnih mogućnosti za rešavanje stambenog pitanja pripadnika službi bezbednosti. “Transparentnost” pita koje su obaveze države prema pripadnicima službi bezbednosti, kad je reč o rešavanju stambenih pitanja, koliko pripadnika bezbednosti nema rešeno stambeno pitanje na odgovarajući način, da li je razmatrano rešavanja problema na drugi način, da li je razmatran negativni efekat državne stanogradnje na druge učesnike na tržištu i da li će državna stanogradnja biti izvedena u vidu javne nabavke radova i u kojem postupku. “Najave ove vrste omiljena su tema u predizbornom periodima. U nekim situacijama je iza najava sledila zaista i nekakva izgradnja, poput mnogih nedovršenih projekata za mlade bračne parove iz 2000. godine, kao i izgradnje čitavog naselja u Beogradu i mnogih, manje ili više potrebnih projekata pred važne izbore 2012, a sve na osnovu posebnog Zakona ‘o pomoći građevinskoj industriji’ iz 2011, koji je ozbiljno narušio sistem javnih nabavki”, navodi se u saopštenju.\nInače, predsednik Srbije Aleksandar Vučić izjavio je juče posle sastanka Komisije za pripremu predloga programa izgradnje stanova za pripadnike snaga bezbednosti da će na proleće početi izgradnja stanova za pripadnike policije, vojske, BIA i Zavoda za izvršenja krivičnih sankcija. On je rekao da će se stanovi graditi u Beogradu, Novom Sadu, Kragujevcu, Nišu, Kraljevu i Vranju i da će prosečna cena kvadrata iznositi oko 500 evra. Takođe, najavio je i da će tačne lokacije izgradnje stanova i konkursni uslovi biti poznati do 15. januara, a da nerešeno stambeno pitanje ima oko 20.000 policajaca, 14.000 vojnika i 1.500 pripadnika BIA.\nPutin naredio povlačenje ruskih trupa iz SirijeSindikat “Fijata” odustao od štrajka upozorenja


Nemanja Matić: Spas srpskog fudbala biće Vidić na čelu FSS-a | Restart Magazin\n„Rešenje za spas našeg fudbala je jednostavno – Nemanja Vidić. Smatram da je svojim radom, poštenjem, fudbalskim znanjem, profesionalizmom, posvećenosti fudbalu sposoban da naš fudbal odvede na vrh Evrope, gde je i sam bio kao igrač. Ako se komšije mogu pohvaliti da imaju svoje najveće legende na čelu fudbalskog saveza, zašto i mi ne uradimo isto. Veliki Nemanja Vidić na celu FSS, dok ovo pišem, suza mi u oku od sreće na pomisao da ovo može da se desi. Nemanja bi vratio nadu fudbalskoj Srbiji, narod bi se vratio na stadion, da podrži svoju zemlju. Ne bismo morali da delimo karte i molimo ljude da dođu na stadion (FSS zna o čemu pričam)”, naveo je Matić, prenosi Tanjug.\n„Mora dobiti i podršku države Srbije, jer je fudbal veoma bitan. Svi znamo da je predsednik Aleksandar Vučić veliki ljubitelj sporta, stoga ga pozivam da da svoj doprinos tako što će pokušati da ubedi Nemanju da preuzme tu odgovornost i krene u akciju spasavanja srpskog fudbala. Promašili jesmo Evropsko prvenstvo, nemojte da promašimo Nemanju Vidića”, navodi Matić.\n„Crna Gora na čelu fudbala ima velikog Dejana Savićevića, jednog od najboljih igrača svih vremena na našim prostorima. Prošlo je dosta godina od kada je Dejo igrao fudbal, ali i dan danas se navijači Zvezde i Milana sećaju majstora, prepričavaju njegove akcije. Kada se pojavi na skupovima UEFA, svi ga, kao i Davora Šukera, uvažavaju i imaju veliko poštovanje prema njima, a samim tim i zemljama koje oni predstavljaju”.\n„Kada je nemačka reprezentacija bila u velikoj krizi, tada su odlučili da je vreme za promene i postavili su Matijasa Zamera, osvajača Zlatne lopte za glavnog odgovornog za organizaciju svih selekcija i prvog tima. Danas je njihov fudbal tu gde jeste, ponajviše zahvaljujući njemu”.\n„Pre početka kvalifikacija za Evropsko prvenstvo, ljudima u Savezu sam skrenuo pažnju na nekoliko stvari koje bi mogle da nas koštaju plasmana na Evropsko prvenstvo. Rekao sam da ako se te stvari ne promene „naletećemo” na neku malo ozbiljniju reprezentaciju i napuniće nam mrežu (desila se Ukrajina 5:0). Takođe, rekao sam da se nećemo plasirati ni kroz Ligu nacija, jer nam Bog neće dati (desila se Škotska). Kako moji saveti nisu prihvaćeni, osećao sam se odbačeno i nisam želeo da smetam, niti da više učestvujem u svemu tome”, istakao je Matić.\n← Papa: Patrijarh Irinej je bio čovek vere i dijaloga\nGlobalni indeks terorizma: Ekstremna desnica postaje sve veća pretnja →\nEU u sigurnim rukama


Sraman penal za Empoli – omladinci Zvezde žestoko oštećeni /video/\nMladi fudbaleri Crvene zvezde odigrali su nerešeno protiv Empolija 1:1 u drugom kolu Lige šampiona.\nIgrao se 56. minut kada je mladi fudbaler Empolija „poleteo“ u kaznenom prostoru, a da pritom sa igračem Zvezde nije bilo kontakta. Arbitar je pokazao na belu tačku, a penal je realizovao Inoćenti.Fudbaleri Zvezde otvorili su meč agresivno, pokušavajući da pritiskom na odbrambenu liniju protivnika, te da tako stvore priliku za gol. U nekoliko navrata su Zvezdini biseri pokušavali i ubacivanjima po boku, ali je odbrana gostujuće ekipe uspevala da otkloni opasnost. Upravo nakon dobrog centaršuta Brankovića sa desnog boka, Lečić je dobro pobegao svom čuvaru i iz okreta gađao, ali je njegov pokušaj u 14. minutu završio nekoliko centimetara pored leve stative.Mogli su i gosti da stignu do vođstva u 20. minutu, ali je Marinković bio na visini zadatka i refleksnom odbranom sačuvao mrežu. Priliku da dovede crveno-bele u vođstvo imao je i Marić koji je zamenio povređenog Radojevića. Odlično je probio po desnom boku Mimović, uputio dobar centaršut, a nakon „odbijanca“ na pravom mestu se našao Marić koji je iz prve „ispalio projektil“ sa ivice kaznenog prostora, ali je njegov pokušaj završio pored desne strane gola gostiju.Ubrzo se isplatio pritisak Zvezde, pa su tako izabranici Marka Neđića stigli do zasluženog vođstva u 42. minutu. Bio je to mat u tri poteza, s obzirom da je Stojanović uposlio Nikolaševića i nastavio kretnju, a potom dobio loptu u peterac i samo je „spremio“ u mrežu za veliku radost crveno-belih. Već u narednom minutu, ponovo se istakao talentovani golman Zvezde kada je sjajnom intervencijom skrenuo loptu preko gola, pa se tako na pauzu otišlo sa vođstvom kluba iz Ljutice Bogdana.Zvezda je počela drugi deo igre u istom ritmu, pa su tako već u 48. minutu u dva navrata mogli da dupliraju prednost. Prvo se u prilici nakon odličnog kontra napada našao Mimović, ali je njegov šut završio malo pored desne stative. Već u narednom napadu Stojanović je mogao po drugi put da se upiše u listu strelaca. Odlično je istrčao kontru strelac vodećeg gola, sjajno se rešio svog čuvara, i pokušao levom nogom, ali je njegov šut završio u rukama golmana gostujuće ekipe.Gosti su izjednačili u 56. minutu i to iz jedanaesterca, a strelac je bio Inoćenti. Pretili su fudbaleri domaći i želeli da dođu do pobede koja bi im donela miran revanš. Mogao je Rakić samo što je ušao u igru da se upiše u strelce, kada je nakon gužve u kaznenom prostoru levom nogom gađao dalji ugao gola gostiju, ali je Hvalič ipak uspeo to da odbrani, posle čega je usledila mirna završnica.► Treneri večitih pred Evropu: Partizan muče povrede, Zvezda spremna čeka Dance► Srbija pred Portugaliju gleda u Nemačku► Danci „odvojili“ Kosmet od Srbije, ali je bar Uroševac – Uroševac /foto/\n© Foto : FK Crvena zvezdaOmladinci FK Crvena zvezda\nMladi fudbaleri Crvene zvezde odigrali su nerešeno protiv Empolija 1:1 u drugom kolu Lige šampiona. Utakmica je obeležio dosuđeni penal za goste iz Italije, pošto se radilo o očiglednom simuliranju, međutim, arbitar je pokazao na belu tačku.\nIgrao se 56. minut kada je mladi fudbaler Empolija „poleteo“ u kaznenom prostoru, a da pritom sa igračem Zvezde nije bilo kontakta. Arbitar je pokazao na belu tačku, a penal je realizovao Inoćenti.\nNeverovatno… #fkcz pic.twitter.com/1rdEaglL7n\n— ZvezdaTV (@ZvezdaTV_fkcz) November 3, 2021\nFudbaleri Zvezde otvorili su meč agresivno, pokušavajući da pritiskom na odbrambenu liniju protivnika, te da tako stvore priliku za gol. U nekoliko navrata su Zvezdini biseri pokušavali i ubacivanjima po boku, ali je odbrana gostujuće ekipe uspevala da otkloni opasnost.\nUpravo nakon dobrog centaršuta Brankovića sa desnog boka, Lečić je dobro pobegao svom čuvaru i iz okreta gađao, ali je njegov pokušaj u 14. minutu završio nekoliko centimetara pored leve stative.\nMogli su i gosti da stignu do vođstva u 20. minutu, ali je Marinković bio na visini zadatka i refleksnom odbranom sačuvao mrežu. Priliku da dovede crveno-bele u vođstvo imao je i Marić koji je zamenio povređenog Radojevića.\n🔴⚪#fkcz #czvemp #uyl pic.twitter.com/RlEi6clwgx\n— FK Crvena zvezda (@crvenazvezdafk) November 3, 2021\nOdlično je probio po desnom boku Mimović, uputio dobar centaršut, a nakon „odbijanca“ na pravom mestu se našao Marić koji je iz prve „ispalio projektil“ sa ivice kaznenog prostora, ali je njegov pokušaj završio pored desne strane gola gostiju.\nUbrzo se isplatio pritisak Zvezde, pa su tako izabranici Marka Neđića stigli do zasluženog vođstva u 42. minutu. Bio je to mat u tri poteza, s obzirom da je Stojanović uposlio Nikolaševića i nastavio kretnju, a potom dobio loptu u peterac i samo je „spremio“ u mrežu za veliku radost crveno-belih.\nVeć u narednom minutu, ponovo se istakao talentovani golman Zvezde kada je sjajnom intervencijom skrenuo loptu preko gola, pa se tako na pauzu otišlo sa vođstvom kluba iz Ljutice Bogdana.\nTrenutak kada Marko Stojanović šalje loptu u mrežu.\n🔴⚪#fkcz #czvemp #uyl pic.twitter.com/VtJn3dX2E4\nZvezda je počela drugi deo igre u istom ritmu, pa su tako već u 48. minutu u dva navrata mogli da dupliraju prednost. Prvo se u prilici nakon odličnog kontra napada našao Mimović, ali je njegov šut završio malo pored desne stative. Već u narednom napadu Stojanović je mogao po drugi put da se upiše u listu strelaca. Odlično je istrčao kontru strelac vodećeg gola, sjajno se rešio svog čuvara, i pokušao levom nogom, ali je njegov šut završio u rukama golmana gostujuće ekipe.\nGosti su izjednačili u 56. minutu i to iz jedanaesterca, a strelac je bio Inoćenti. Pretili su fudbaleri domaći i želeli da dođu do pobede koja bi im donela miran revanš.\nCrvena zvezda - Empoli 1:1\nRevanš je na programu za tri nedelje.\n🔴⚪#fkcz #czvemp #uyl\nMogao je Rakić samo što je ušao u igru da se upiše u strelce, kada je nakon gužve u kaznenom prostoru levom nogom gađao dalji ugao gola gostiju, ali je Hvalič ipak uspeo to da odbrani, posle čega je usledila mirna završnica.\n► Treneri večitih pred Evropu: Partizan muče povrede, Zvezda spremna čeka Dance\n► Srbija pred Portugaliju gleda u Nemačku\n► Danci „odvojili“ Kosmet od Srbije, ali je bar Uroševac – Uroševac /foto/


Broj preminulih u svetu od posledica koronavirusa premašio je tri miliona, dok je više od 140 miliona inficiranih, pokazuju najnoviji podaci.\nPrema podacima sa sajta www.worldometers.info, u svetu je do sada od koronavirusa preminulo tri miliona i 10 hiljada ljudi.\nUkupan broj zaraženih premašio je 140 miliona, od kojih je aktivnih slučajeva nešto više od 18 miliona, među kojima je 107 hiljada u teškom ili kritičnom stanju.\nDo sada se od koronavirusa oporavilo nešto manje od 120 miliona obolelih, a stopa smrtnosti je sa tri pala na dva procenta.\nČak 24 zemlje imaju više od milion registrovanih slučajeva zaraze, a najviše zaraženih beleže Sjedinjene Američke Države sa više od 32 miliona, Indija sa 14,5 i Brazil sa skoro 14 miliona inficiranih.\nIndija u ovom periodu ubedljivo prednjači po broju novoobolelih, a samo od poslednjeg preseka, u toj zemlji je registrovano više od 233 hiljade novoinficiranih.\nU osam zemalja je, zvanično, više od 100 hiljada ljudi preminulo od posledica KOVID-19, a najviše smrtnih slučajeva registrovano je, opet u SAD – skoro 580.000, te u Brazilu – više od 365.000 preminulih.\nKada je reč o efektima imunizacije, u Izraelu, zemlji sa najvećim procentom vakcinisanih, od ukupno 837.000 obolelih, od čega je 6.300 preminulo, trenutno je aktivno “svega” 2.680 slučajeva zaraze, od kojih je 201 pacijent u teškom ili kritičnom stanu.\nU poslednjem preseku, u Izraelu, ili kako ga neki zovu, “svetskoj laboratoriji”, zabeležena su 34 nova slučaja zaraze i jedan smrtni slučaj izazvan koronavirusom.


Lasersko kantovanje - ZoMont\nPrvi u Srbiji doneli smo na naše tržište jedinstveni sistem i tehnologiju laserskog kantovanje univera, čuvenog nemačkog proizvođača HOMAG koja je dovela do značajnog povećanja upotrebne vrednosti univera u enterijerima.\nŠta se dobija laserskim kantovanjem univera ?\nGotovo nevidljiva linija sastava kant trake sa pločom od univera čini da finalni proizvod izgleda kao da je iz jednog dela, skoro kao farbani MDF.\nIdealno sjedinjavanje kant trake na podlogu od univera sprečava stvaranje bakterija, otežava odlepljivanje kant trake i razne druge pojave i oštećenja koja nastaju usled lošeg vezivanja kant trake na podlogu od univera. Ovim se eliminiše najčešći problem u kvalitetu nameštaja od univera. Kako kant trake imaju snažnu i otpornu površinu koja štiti ivice pločastih materijala i ne gubi brzo boju, dobija se proizvod čije su ivice otpornije na fizička oštećenja od onog koji bi bio od farbanog medijapana a ujedno i estetski gotovo podjednako privlačan.\nprimena na pločastim materijalima (univer, MDF-a i sl.),\nlepljenje bez primene lepka,\nspoj kant trake i ploče pojačane čvrstoće i otpornosti,\npojačana stabilnost spoja pod uticajem vlage,\npojačana otpornost spoja na uticaje bakterija i prljavih uslova,\npojačana otpornost na uticaj svetlosti (UV zračenja),\nuniver ploče nakon laserskog kantovanja predstavljaju kvalitetnu estetsku zamenu za farbani MDF ili frontove oplemenjene folijom,\nuniver dobija izgled materijala veće vrednosti.\nnema emisije isparenja lepkova kao kod konvencionalnog kantovanja lepkovima (EVA, PUR)\nPomenute karakteristike pružaju mogućnost upotrebe pločastih materijala kao što je univer u prostorima u kojima je do sada u potpunosti izbegavana njihova primena zbog agresivnih uticaja i uslova sredine (vlaga, vodena para, bakterije i slično): kuhinje, kupatila, laboratorije, farmaceutska industrija, bolnice, restorani i slično.\nVAŽNA NAPOMENA: Lasersko kantovanje univera ne može obezbediti potpunu zaštitu i trajnost u uslovima uticaja pojačane vlage i vode. Veza materijala i rubne trake kod laserskog kantovanja je izuzetna i svakako pojačava kvalitet rubova u svakom smislu, medjutim, univer kao materijal nije predvidjen za upotrebu u vlažnim prostorijama i tamo gde postoji dodir sa vodom, vodenom parom i sl. Veoma često se dešava oštećenje kuhinjskih i kupatilskih frontova pre svega u zoni sudopere, mašine za sudove i aspiratora (bubrenje u zoni rubova, odlepljivanje trake i sl.). Ovo je uobičajeno i neizbežno oštećenje i samo je pitanje vremena kada će se ono vidnije pojaviti. Ovo se ne može izbeći bilo kojom vrstom kantovanja (konvencionalnim lepkom ili laserom). Ukoliko nekim slučajem, sa vremenom ipak nema ovakvih oštećenja, to je više predmet sreće nego kvaliteta materijala i njegove obrade. Dakle, slabost je vezana za osnovni materijal (univer), a ne za obradu kantova i kvalitet lepljenja (ABS, PVC).\nIverica oplemenjena melaminskom folijom poznatija pod nazivom univer, jedan je od najkomercijalnijih materijala u oblasti izrade nameštaja iz razloga veoma širokog izbora boja, dezena i tekstura, lake obrade i na prvom mestu – pristupačne cene. Iz pomenutih razloga, univer se primenjuje za gotovo sve vrste nameštaja i elemente enterijera. Ipak, njegova ogromna i neselektivna primena dovodi svakodnevno proizvodjače nameštaja do niza nesporazuma sa kupcima koji oštećenja u vidu bubrenja kuhinjskih i kupatilskih delova i frontova pogrešno pripisuju lošem kvalitetu izrade i obrade univera kao materijala. Kada pogledate prezentacije, fotografije, salone nameštaja, sajamska izlaganja i razne enterijere teško je poverovati kada vam se kaže da univer nije preporučljiv za npr. kuhinjske frontove. On se može primenjivati, ali se ne može očekivati bitna i posebna trajnost i kvalitet kakav se može postići sa drugim materijalima.\nSvaki od materijala ima svoje specifičnosti i karakteristike – dobre i loše strane, o kojima je važno biti upoznat i informisan tokom kupovine, ugovaranja projekata i odlučivanja o rešenjima.\nOtpornost na nagle temperaturne promene Loša Dobra\nVlagootpornost Loša Dobra\nParootpornost Loša Dobra\nVidljivost spoja trake Jasno vidljiva – u različitom stepenu u zavisnosti od boje Minimalna\nBakteriološka otpornost spoja trake i ploče Loša Dobra\nUsluga LASERSKOG kantovanja može biti :\ndebljina trake: 1 mm\nširine traka: 22 / 42 mm\nUsluga kantovanja LASEROM se vrši samo na materijalu i sa trakom kupljenom u ZOMONT-u.\nNapomena: Za određene dimenzije elemenata postoje izvesna tehnička ograničenja o kojima se možete informisati prilikom poručivanja.\nLaserske kant trake nisu dostupne I podudarne u svim dezenima i bojama univera.


Jeremić: Da Valjevo bude primer dobre izborne atmosfere | VAmedia - info portal\n24/04/2016 24/04/2016 Нема коментара на Jeremić: Da Valjevo bude primer dobre izborne atmosfere\nKandidat za gradonačelnika SPS-a Dragan Jeremić glasao je ovog prepodneva na glasačkom mestu u MZ Peti puk.”Nadam se da će Valjevo biti primer kako izbori mogu biti korektno održani”, rekao je Jeremić.\n„Ja se nadam da ovo vreme koje je danas loše kišovito neće negativno da utiče nna glasače da izadju na birališta i ovim putem pozivam gradjane da obave tu svoju dužnost.Vrlo je bitno da što više ljudi izadje na izbore . Nadam se uspehu opcije koju zastupema i da će sve proteći u najboljem redu jer je i kampanja bila takva. Zato bih apelovao na sve političke partije da danas učine napore da sve protekne u najboljem redu”, rekao je Jeremić.\nOn je izrazio nadu da će Valjevo biti primer kako izbori mogu biti korektno održani i kako kaže prema njihovim informacijama sve protiče bez problema. „ Za sada jedino u Bačevcima smo dobili informaciju da gradjani nisu želeli da glasaju u privatnom objektu jer je to glasačko mesto već su želeli da to bude u školi koja je državna, ali komisija je odlučivaqla o tome i nadam se da će i to biti prevazidjeno”, rekao je Jeremić.


Општина Косјерић | Добро дошли - Crkva „Brvnara“ proslavila 2 veka postojanja\nCrkva „Brvnara“ proslavila 2 veka postojanja\nPetak, 03. avgust 2012. g.\nKosjerić. Organizacioni odbor za obeležavanje 2 veka postojanja Crkve „Brvnare“ u Sečoj Reci aktivno je radio na ovom projektu pune 2 godine. Mnogobrojni sponzori pomogli su da se obnovi Crkva i uredi prostor oko nje. Dosadašnji radovi su koštali oko 15 miliona dinara. Do sada je obnovljena Crkva, uređena porta, parohijski dom, izgrađene sobrašice, napravljeni slapovi vode i ostali prateći sadržaji koji će upotpuniti turističku ponudu ovog kraja.\nProslava obnovljene Crkve „Brvnare“ trajala je punih 5 dana sa bogatim sadržajima. U subotu posetioci su mogli da uživaju u izložbi „Sečorečke crkve u delima likovnih umetnika“, kao i u promociji knjige dr Nedeljka Radosavljevića pod nazivom „Crkva Brvnara u Sečoj Reci“. U nedelju organizovan je šahovski meč Valjevskog šahovskog kluba, gde su učestvovali šahisti naše opštine, a nakon toga usledilo je pesničko veče „Neizreciva svetlost“, gde su se sa svojim stvaralačkim delima predstavili pesnici našeg kraja.\nPonedeljak je bio rezervisan za decu i dečji dramski program, u kome su se mogle videti nekolike predstave učenika iz Seče Reke, Tubića, Skakavaca i Kosjerića. Istog dana, održana je još jedna promocija knjige i to od strane oca i sina Vukotića.\nU utorak je održan koncert „Zaigrajmo veselo naše kolo šareno“ u kome su se sa igrama i pesmama predstavila kulturno-umetnička društva iz naše opštine. Oni čuvaju sjaj tradicionalnih srpskih igara na najbolji mogući način, prezentujući svoje igračko i pevačko umeće i van granica naše zemlje.\nJuče je, na Ilindan, održana centralna svečanost povodom obnovljenja Crkve Brvnare i njenog ponovnog dizanja iz „pepela“.\nOd 09 časova liturgiju je služio Vladika Žički Hrizostom sa kosjerskim sveštenicima, a počasno mesto su zauzimale i monahinje manastira Gradac. Nakon liturgije, Radmilo Mićko Jevtović donirao je Crkvi zlatan krst kojim će se ubuduće krštavati, blagosiljati. Pre kulturno-umetničkog programa, sve prisutne su pozdravili protojerej-stavrofor Slobodan Marković, predsednik opštine Dragan Vujadinović i dr Nedeljko Radosavljević. U kulturno-umetničkom programu učestvovali su recitatori, pevači i igrači, guslar, frulaš, koji su pobrali mnoge aplauze publike.\nPreko 1000 posetilaca uživalo je u ovoj raskoši i lepoti, kako samih objekata koji su renovirani, tako i kulturnom programu koji je spremljen za ovaj veliki jubilej. Sa ovom manifestacijom, turistička ponuda Kosjerića je podignuta za lestvicu više, tako da će budući turisti moći da uživaju i u ovom kompleksu, i da se duhovno nadahnu.


Chrome 77 omogućava deljenje veb stranica preko različitih uređaja - BIGportal.ba\nChrome 77 omogućava deljenje veb stranica preko različitih uređaja\nSeptembar 12, 2019 Septembar 12, 2019 09\nGoogle je počeo sa isporukom Chrome 77 pregledača za Android, Windows, Mac, Linux i iOS platforme. Ažuriranje će svim korisnicima biti dostupno tokom narednih nekoliko nedelja.\nChrome 77 implementira nekoliko poboljšanja i novih funkcija, a tu je i “Send this page” funkcija za deljenje sadržaja preko različitih uređaja, koja je nekim korisnicima pristigla i u Chrome 76 verziji. Pored mogućnosti deljanja stranica na različitim uređajima, najnovija verzija Chrome-a ima “Make Chrome your own” opciju, koja omogućava dodavanje bookmarka za Google aplikacije kao što su Gmail, YouTube, Google Maps, News i Translate.\nChrome 77 za Android stiže sa prerađenim Downloads ekranom, a Chrome tim se otarasio menija u gornjem levom uglu ekrana. Umesto toga, Chrome 77 sada stiže sa tasterima koji korisnicima omogućavaju filtriranje različitih tipova sadržaja.\nZajedno sa 52 sigurnosne ispravke, nova verzija Chrome-a stiže i sa poboljšanjima izolacije sajta koja štiti kolačiće, HTTP resurse i druge bitne elemente kada se posećuju sajtovi koje kontrolišu napadači/hakeri.\nGoogle je takođe omogućio testiranje novog Contact Picker API-ja za Chrome 77 za Android, omogućavajući korisnicima da izaberu unos iz svoje liste sa kontaktima i podele limitirane informacije o njima sa sajtom.\nKingston Technology je prvi na listi dobavljača DRAM modula\nG.Skill je prvi proizvođač koji je postavio rekord memorije od preko 6GHz\nD V Maj 24, 2019\nPrelazite sa Chromea na Firefox? Evo nekoliko savjeta!\nIgor Mudrinić Septembar 20, 2019\nNovi pritisci na Srbiju nakon sastanka u Ohridu\nVučić Muru: Važno što je London tražio od Prištine da ukine takse\nNova i stara Škoda Octavia – koliko se razlikuju?\nPlanirana isključenja električne energije u Banjaluci za 15.novembar\nSijarto: Glavni uzroci migracije nedavno su se intezivirali\nRobert de Niro dobitnik SAG nagrade za životno delo\nReal će uništiti transfer tržište zbog Mbapea\nPjevač pušten na slobodu poslije hapšenja zbog kokaina: “Lečiće se od zavisnosti”\nSjajni Mitrović i amaterska odbrana: Srbija pobijedila Luksemburg\nMitrović na “Mitiću” prestigao Mitića!


Čepurin: Novi gasovod za EU mora preći preko Srbije, oko toga nema pregovora! | Web-Tribune.com\nHome / TEMA DANA / Čepurin: Novi gasovod za EU mora preći preko Srbije, oko toga nema pregovora!\nČepurin: Novi gasovod za EU mora preći preko Srbije, oko toga nema pregovora!\n6. marta 2015.\tTEMA DANA Leave a comment\nAmbasador Rusije u Srbiji Aleksandar Čepurin izjavio je danas da cena ruskog gasa do leta može da bude značajno smanjena, kao i da buduća trasa za snabdevanje Evrope gasom mora preći preko teritorije Srbije.\n„Treba tačno proceniti interes i mi smatramo da su u tom domenu važna tri elementa – sigurnost isporuke, mogućnost da se obezbede zagarantovane količine i konkuretna cena gasa“, rekao je Čepurin na otvaranju rusko-srpske privredne izložbe u Beogradu.\nOn je istakao da Rusija „polazi od toga da gasna magistrala mora preći preko teritorije Srbije“.\nKako je ranije najavila ruska strana, novi pravac, zajedno sa Severnim tokom, biće preko teritorije Turske, a konačno odredište biće na grčko-turskoj granici.\nPreliminarni dogovor je da se izgrade četiri cevovoda, od kojih bi prvi trebalo da bude završen 2016. godine\n„Imajući u vidu da su se naši partneri ranije definisali prema maršruti, ako ne bude aktuelnih birokratskih prepreka, Rusija je spremna da se priključi realizaciji projekta“, naglasio je Čepurin.\nPrevious FRANCUSKA OKREĆE LEĐA SAD-u: Oslobodićemo se potčinjenosti, ukinuti sankcije i ujediniti sa Rusijom!\nNext Hrvatska spisateljica, Rudan: Ako je Tito zločinac, onda je još veći zločinac njegov general Tuđman!


Nedovoljan napor Srbije : Nadlanu.com\nNedovoljan napor Srbije\nObjavljeno 19. maj 2011. / 15:04:20\nBEOGRAD, 19. maja 2011. (Beta) - Napori Srbije da uhvati haške begunce Ratka Mladića i Gorana Hadžića nisu bili dovoljni, naveo je glavni tužilac Haškog tribunala Serž Bramerc u najnovijem izveštaju o saradnji Srbije sa tim sudom, prenela je u četvrtak Radio-televizija Srbije (RTS).\nU Bramercovom izveštaju, u koji je internet portal RTS-a imao uvid, navodi se da nikakvi rezultati nisu postignuti i da se stiče utisak da njegove kritike nisu dale vidljive rezultate.\n"Brojni rokovi i ciljevi koji su postavljeni pred Srbiju nisu ispoštovani. Strategija koju Srbija trenutno sprovodi pokazuje se krajnje neefikasnom", navodi se u izveštaju koji Savet bezbednosti UN treba da razmotri 6. juna.\nU Bramercovom izveštaju piše da "Srbija mora da preispita svoju strategiju i pristup hvatanju begunaca". "Neophodan je rigorozniji pristup, proširivanje opsega istrage i efikasno korišćenje svih raspoloživih sredstava", navodi se u izveštaju glavnog haškog tužioca.\nPrema Bramercu, kako navodi RTS, srpske vlasti "fokusirale su se na ograničen broj tragova i nisu uspele da primene sporazum po kome istraga treba da bude mnogo šira"


300 prosvetnih radnika završilo obuku o prepoznavanju i postupanju u slučaju diskriminacije : Nadlanu.com\nObjavljeno 13. nov 2020. / 18:48:36\nU proteklih godinu dana 300 prosvetnih radnika iz 60 predškolskih ustanova, osnovnih i srednjih škola širom Srbije, prošlo je obuku o prepoznavanju i preduzimanju preporučenih aktivnosti i mera u vezi sa diskriminacijom u obrazovnom okruženju. Obuci za direktore, stručne vaspitače, nastavnike, pedagoške asistente i ostale zaposlene u obrazovnim ustanovama, prethodila je obuka 20 prosvetnih savetnika i inspektora, koji su nakon toga preneli stečena znanja, ali i svoja profesionalna iskustva iz prakse.\nObuku pod nazivom “Da nam antidiskriminacija bude inspiracija”, realizovalo je udruženje “CIP-Centar za interaktivnu pedagogiju“ uz podršku projekta Nemačke razvojne saradnje Inkluzija Roma i drugih marginalizovanih grupa u Srbiji, koji sprovodi Nеmačka organizacija za međunarodnu saradnju GIZ. Obuka je akreditovana u saradnji sa Ministarstvom prosvete, nauke i tehnološkog razvoja i CIP Centrom u Zavodu za unapređivanje obrazovanja i vaspitanja za primenu Pravilnika o postupanju ustanove u slučaju sumnje ili utvrđenog diskriminatornog ponašanja i vređanja ugleda, časti ili dostojanstva ličnosti i Pravilnika o bližim kriterijumima za prepoznavanje oblika diskriminacije od strane zaposlenog, deteta, učenika ili trećeg lica u ustanovi obrazovanja i vaspitanja.\n“Obuka na daljinu putem interneta u trajanju od 12 sati tokom dve nedelje i jednodnevna neposredna obuka u trajanju od četiri sata, koja je realizovana online zbog situacije izazvane virusom Kovid 19, sprovedene su putem specijalno kreirane online platforme. Kroz veoma uspešnu diskusiju i analizu prakse koja se sprovodila u 10 grupa, zaključili smo da se o ovoj temi do sada nedovoljno razgovaralo i da, iako postoje zakonska regulative i mehanizmi za borbu protiv diskriminacije u obrazovnom sistemu, mnogi zaposleni, kao i roditelji, nisu s tim dovoljno upoznati, te da zbog toga u velikom broju slučajeva dolazi do odsustva odgovarajuće reakcije,“ kaže koordinatorka projekta iz CIP - Centra, Angelina Skarep.\nPrimeri iz prakse, izneti kroz konstruktivnu diskusiju vođenu tokom obuke, doprineli su izradi dva vodiča za zaposlene u obrazovno-vaspitnim ustanovama i za roditelje, koji će biti dostupni na sajtu Ministarstva prosvete nauke i tehnološkog razvoja. Ovi vodiči na jednostavan način objašnjavaju pojmove i teme vezane za antidiskriminaciju, kao i postupke i mehanizme predviđene relevantnim zakonskim i podzakonskim aktima.\n“Obrazovanje ima ključnu ulogu u zaustavljanju diskriminacije i širenju kulture poštovanja različitosti i ljudskih prava u čitavom društvu, a zaposleni u obrazovnim ustanovama imaju ključnu ulogu u procesu uvođenja promena i transformacija u obrazovanju i kroz obrazovanje. Obuke ovog tipa, kao i vodiči, su neophodne jer utiču na podizanje svesti o značaju pravovremenog i odgovarajućeg reagovanja na diskriminaciju. Veoma je važno što su u obuke, kao treneri i mentori, bili uključeni prosvetni savetnici i inspektori jer se na taj način, osim prenošenja znanja, ostvaruje i bliža saradnja i podiže efikasnost u sprovođenju antidiskriminatornih postupaka,“ kaže Petar Antić, projektni menadžer projekta Inkluzija Roma i drugih marginalizovanih grupa u Srbiji.\nDa nam antidiskriminacija bude inspiracijadiskriminacijaInkluzija Roma i drugih marginalizovanih grupa u SrbijiNеmačka organizacija za međunarodnu saradnju GIZobukaPetar Antićprosvetni radnici


Podrška studentima sa dobrim ocjenama – Zvornik Danas\nNaslovna/VIJESTI/Regija Birač/Podrška studentima sa dobrim ocjenama\nPodrška studentima sa dobrim ocjenama\nRedakcija Send an email 28. oktobra 2014\n1 1 Manje od minute\nMILIĆI – Kompanija „Boksit“ iz Milića formirala je fond u iznosu od 50.000 KM, koji će biti upotrijebljen kao nagrada i podstrek za studente sa područja opštine Milići koji imaju prosjek studiranja iznad 8,5, a školuju se na državnim fakultetima.\nZa nagradu će moći da konkurišu studenti na fakulteta tehničkih nauka, ekonomskog i pravnog fakulteta, fakulteta organizacionih, te određenih prirodnih nauka.\nFond je formiran u okviru obilježavanja 55 godina postojanja i uspješnog rada Kompanije Boksit, saopšteno je iz „Boksitove“ Služba za odnose sa javnošću.\nU odluci o formiranju Fonda, koju je donio predsjednik Kompanija Rajko Dukić, navedeno je da će visina novčane nagrade zavisiti od godine studija, ostvarenog prosjeka i broja prijavljenih kandidata koji ispunjavaju uslove.\nStudenti zainteresovani za ovaj vid podrške, dokumentaciju kojom potvrđuju da ispunjavaju uslove iz odluke moći će da dostave u direkciju Kompanije „Boksit“ u Milićima, najkasnije do kraja novembra ove godine, saopšteno je iz „Boksita“.\nboksit milici student\n28. oktobra 2014 u 14:40\nBravo Gospodine Dukiću!\nUgroženo pomirenje Srba i Bošnjaka u Srebrenici\nVučić: Pomoći ćemo Republici Srpskoj (VIDEO)\nPobjegao s mjesta udesa, pa sletio sa kolovoza\n4. januara 2018


Vreme je za trijumf – Info M\nPočetna / Sport / Fudbal / Vreme je za trijumf\nGolman Karadjordja Žarko Trifunović\nN. Stanković 5. априла 2017.\tFudbal, Sport Ostavite komentar 1,966 pregleda\nČetiri remija u isto toliko mečeva, bilans je ekipe Karadjordja u okviru Srpske lige grupa Zapad. Kada se uzme činjenica, da od četvrtoplasirane ekipe, pa sve do poslednje, bodovna razlika iznosi samo pet bodova, mnogo remija znače i neuspeh, iako je Karadjordje ovog proleća primi samo jedan gol i to iz penala.\n– Utakmica sa Radnickim 1923 je bila psiholoski teška i pod velikim pritiskom, ali smo sa veoma mladom ekipom uspeli da odolimo favorizovanom protivniku – zadovoljan je iskusni golan Žarko Trifunović ranije je nastupao za ekipu iz Kragujevca. – Malo smo usli u utakmicu bojažljivo, ali kako je vreme odmicalo, momci su igrali sve agilnije i pametnije. Nismo išli na „Cika Daču“ sa belom zastavom, imali smo i mi naše šanse, pa nam ostaje žal za tri boda i pomak na tabeli. Upravo sam ja, bio pod najvecim pritiskom, gledaoci na stadionu celu utakmicu su me prozivali, da sam prodana dusa i izadjnik, sto mi je veoma tesko palo,nisam se obazirao na to i pokazao im, kako se brani srcem za klub koji igras. Izdržao sam sve uz pomoc mojih saigraca i strucnog staba i zbog toga sam puno zahvalan.\n– Do sada ste odigrali mečeve sa ekipama iz vrha, Radnički, Budućnost Krušik, u subotu stiže trećeplasirane Šapine?\n– U subotu igramo tešku utakmicu protiv Šapina, gde nam je imperativ pobeda. Nadam se da ćemo posle dobrog rezultata iz Kragujevca, pokazati zube svakoj ekipi koja dodje u Topolu, da bodovi ostaju rezervisani samo za nas. Mi jesmo mlada ekipa i dosta izmenjena u odnosu na jesenji deo, ali ova deca su pokazala, veliku zelju, tako da verujem u prva tri boda ovog proleća. Biću zadovoljan i minimalnom pobedom, jer su Šapine kao novajlije pokazale, da znaju da igraju fudbal. Vreme je da pokažemo zube i da ova deca počnu da pogadjaju protivničku mrežu, neka bude 1:0.\nPrethodno Pitajte predsednika\nSledeće Sopot kao Dubai


Iskustvo studentkinje Odseka RT-RK Jasmine Savić tokom praktične izrade diplomskog rada | Odsek za računarsku tehniku i računarske komunikacije\nIskustvo studentkinje Odseka RT-RK Jasmine Savić tokom praktične izrade diplomskog rada\nPočetak / Iskustvo studentkinje Odseka RT-RK Jasmine Savić tokom praktične izrade diplomskog rada\nJedan od najboljih studenata generacije 2017., Jasmina Savić, među prvima je početkom jula završila sa tromesečnom praktičnom izradom diplomskog rada u saradnji sa Institutom RT-RK.\nDanas, svoje sumirane utiske deli sa nama…\nKoliko ti je koristila praktična izrada diplomskog rada?\nPraktični deo izrade diplomskog rada mi je bio izuzetno značajan. Prošla sam kroz celokupan proces izrade jednog projekta - od čitanja dokumentacije i stručne literature, upoznavanja sa ciljnom platformom, planiranja izrade po fazama, podešavanje okruženja, do same implementacije, prolaska kroz debug proces, provere ispravnosti rešenja i na kraju - izrade tehničke dokumentacije. Kroz ceo taj proces sam dosta proširila svoje znanje iz oblasti svog rada. Na kraju izrade sam bila veoma zadovoljna i srećna jer sam konačno uspela da vidim rezultate jednog projekta koji sam sama izradila koristeći znanje stečeno tokom studija, kao i njegovu konkretnu primenu.\nKako si zadovoljna količinom predznanja sa kojom si pristupila izradi tehničkog dela diplomskog?\nPredznanje stečeno tokom studija je, po mom mišljenju, izuzetno bitno. U slučaju mog rada, to su bila znanja iz kurseva OAiS DSP1 i AADSP2. Naravno, svaki inženjer bi neprestano trebalo da teži napretku i usavršavanju, kao i da koristi što više prilika za širenje svog znanja. Predznanje stečeno tokom studija mi je bilo izuzetno dobra osnova za čitanje naučnih radova i stručne literature koja mi je bila potrebna za ostvarenje tehničkog dela diplomskog rada i zahvaljujući tome sam mnogo lakše uspela da razumem problematiku svog zadatka i da ga uspešno rešim.\nDa li možeš da mi ukratko opišeš šta je bila tema tvog diplomskog rada?\nTema mog diplomskog rada je bila Dinamička detekcija vrste audio signala na platformi sa ograničenim resursima u realnom vremenu. Ukratko, trebalo je razviti algoritam za klasifikaciju audio signala u jednu od tri klase - govor, muzika ili šum i da se u zavisnosti od vrste signala primeni odgovarajuća obrada, radi poboljšanja doživljaja kod korisnika. Razvijeni algoritam je trebalo implementirati za ciljnu platformu - jedan DSP procesor. Ovo rešenje može naći primenu kod različitih multimedijalnih uređaja potrošače elektronike (npr. AVR uređaji za kućne bioskope, pametni TV uređaji, itd.), a i slična rešenja se koriste kod različitih tehnologija za sisteme kućnih bioskopa, tako da je bilo zanimljivo raditi na nečemu što zaista ima primenu u industriji.\nKako ocenjuješ saradnju sa tehničkim mentorom?\nJedan od odlučujućih faktora da se odlučim za izradu stipendiranog diplomskog rada u saradnji sa RT-RK institutom je upravo bila činjenica da ću na raspolaganju kroz ceo proces izrade rada imati pomoć tehničkog mentora. Znajući da, u bilo kom trenutku u toku izrade, ukoliko imam nekih nedoumica mogu da pitam mentora za pomoć, poštedelo me je stresa. Iako sam se maksimalno trudila da izradi rada pristupim što više samostalno, bilo je neizbežno da naiđem na neku nedoumicu ili problem koji nisam uspela sama da rešim. Od svoje mentorke sam dobila, ne samo stručnu pomoć i savete u vezi sa svojim projektom u svakom trenutku kada mi je to bilo potrebno, već i motivaciju i dosta korisnih informacija u vezi sa ostalim aspektima i fazama izrade jednog realnog projekta.


Počela ekshumacija na Korićanskim stijenama: Kosti su pomiješane, proces će biti težak - SAHAR Balkan\nPočela ekshumacija na Korićanskim stijenama: Kosti su pomiješane, proces će biti težak\nPorodice ubijenih Kozarčana na Korićanskim stijenama danas su posjetili novootkrivenu masovnu grobnicu koja prema riječima šefa područne kancelarije Instituta za nestale osobe BiH Muje Begića krije više stotina posmrtnih ostataka žrtava.\nSuze i jecaji, baš kao i prije 25 godina, prolamali su se danas u podnožju Korićanskih stijena sa koje je 21. augusta 200 muškaraca iz logora Trnopolje ubijeno i bačeno u provaliju duboku oko 300 metara. Na mjestu današnjeg okupljanja porodica ubijenih, po nalogu Tužilaštva Bosne i Hercegovine i uz naredbu Suda BiH započet je proces ekshumacije.\nJedinstvena kamena grobnica krije preko stotinu posmrtnih ostataka\nŠef područne kancelarije Instituta za nestale osobe BiH Mujo Begić je izjavio kako već treći dan rade na ekshumaciji u masovnoj grobnici u kojoj se nalaze posmrtni ostaci žrtava ubijenih na Korićanskim stijenama. krije više stotina posmrtnih ostataka žrtava.\n"Radi se o vrlo zahtjevnom lokalitetu, teškim uvjetima rada i kamenoj grobnici, zbog čega je ovo jedinstvena masovna grobnica u Bosni i Hercegovini. Zbog količine kamena postoji opasnost od obrušavanja materijala, a ekshumacija se radi ručno. Imamo dosta pomješanih kostiju što je vrlo prilikom ekshumacije i zbog čega će biti otežan proces identifikacije", izjavio je Begić.\nIstakao je kako se radi o sistematskom prikrivanju zločina u kojem je bilo angažirano nekoliko desetina pripadnika policije i civilne zaštite.\nMasakr je izvršen nad Bošnjacima i Hrvatima koji su trebali biti razmjenjeni i odvedeni na slobodnu teritoriju Republike BiH. Umjesto toga, pripadnici policije Republike Srpske i Centra javne bezbjednosti Prijedor izdvojili su 200 muškaraca, odveli ih na litice iznad Korićanskih stijena i likvidirali rafalima, a potom i bombama. Nekolicina je preživjela sistematsko ubijanje ili možemo reći etničko čišćenje.\n"Žrtve koje su padale u podnožje Korićanskih stijena i gdje su ubijane, kasnije su prebacivali nekih pedesetak metara dalje i takve prikrivali ogromnim količinama kamenih naslaga. Minimalni broj posmrtnih ostataka koje očekujemo je oko stotinu, ali sigurno će biti više jer se radi o pomjerenim tijelima, odnosno, skeletima koji su izmješani", dodao je Begić.\nZa tri dana ekshumacije pronađeno je 15 kompletnih posmrtnih ostataka, a proces ekshumacije i identifikacije trajat će duže od očekivanog. Posmrtni ostaci će nakon ekshumacije biti prevezena u Šejkovaću gdje će biti izvršena antropološka obrada i identifikacija koja bi trebala biti završena do 20. jula naredne godine za kada je zakazana kolektivna dženaza u Prijedoru.\nSep 13, 2017 08:22 Europe/Sarajevo\nSjećanje na dragog prijatelja (10.dio)\nKafić SAHAR (18.07.2018)\nKafić SAHAR (16.07.2018)\nRohani upozorio Trampa: Rat sa Iranom bio bi 'rat nad ratovima'\nSirijska vojska oslobodila je velik dio južne Sirije\nAjatollah Hamenei: Na potpis Amerikanaca se ne može osloniti\nIzrael sa juga Sirije evakuisao zapadnu agenturu pod imenom 'Bijeli šljemovi'


Humanitarac iz Banjaluke dijeli 5.000 paketića - mojKontakt portal - Radio Televizija Kontakt\nHumanitarac iz Banjaluke dijeli 5.000 paketića\nHumanitarac i atletičar Duško Tadić počeo je podjelu nikoljdanskih i novogodišnjih paketića kojima namjerava da usreći 5.000 mališana iz socijalno ugroženih porodica, kao i djecu sa invaliditetom i sa poteškoćama u razvoju.\nTadić je prethodnih dana paketiće podijelio u sedam udruženja koja čine Gradski odbor Udruženja osoba sa invaliditetom Banjaluka.\n– Ove paketiće smo prikupili u proteklom periodu zahvaljujući sugrađanima, društveno odgovornim kompanijama, sportskim klubovima i drugim udruženjima. Zahvaljujem i članovima Atletskog kluba Banjaluka, koji su nam pomogli oko utovara i istovara – napisao je Tadić na “Fejsbuku”, javlja Glas Srpske.\nGrađani paketiće mogu dostaviti lično ili pozvati broj 066/142-590. U prikupljanju se može učestvovati i uplatom novca na žiro-račun 5620998113061385 kluba AKI Vrbas kod NLB Razvojne banke, sa naznakom “Za novogodišnje i nikoljdanske paketiće”.


Vreme 1066 - Kompanija »Dunav osiguranje«: Odgovorno prema drustvu i zajednici -->\nKao velika nacionalna kompanija, "Dunav osiguranje" ima posebnu odgovornost prema državi, klijentima i društvu u celini. Vođena politikom društveno odgovornog poslovanja, kompanija pomaže niz projekata različitih institucija, organizacija i pojedinaca u oblasti kulture, sporta i umetnosti, sa željom da deo ostvarenog profita vrati široj društvenoj zajednici. Isto tako, "Dunav osiguranje" poznato je široj javnosti kako po poslovnim uspesima tako i po filantropiji i zalaganju da doprinese unapređenju kvaliteta života u svim sferama društva.\nDruštvo i zajednica u kojoj kompanija posluje dali su veliki doprinos liderskoj poziciji "Dunav osiguranja" i zato ova nacionalna osiguravajuća kuća nastoji da im se oduži pružajući podršku i ulažući u najperspektivnije segmente zajednice. Društveno odgovorni rad kompanije "Dunav osiguranje" zasniva se i na pomoći onim oblastima društva kojima je podrška najpotrebnija, kako bi svi zajedno kvalitetnije živeli.\nPRIORITET ZDRAVLJE DECE: Ove godine kompanija "Dunav osiguranje" nastavila je lane započetu praksu – donirala je sredstva za nabavku medicinske opreme Institutu za zdravstvenu zaštitu majke i deteta Srbije "Dr Vukan Čupić". Ovoga puta donacija je namenjena za nabavku "pacijent monitora", aparata koji služi za neinvazivno i invazivno praćenje vitalnih funkcija pacijenata i deo je savremene opreme odeljenja intenzivne nege. "Pacijent monitor" biće instaliran na Klinici za dečju hirurgiju Instituta, na kojoj se godišnje obavi oko 7000 operacija i intervencija. Imamo li u vidu i podatak da se na intenzivnoj nezi leči oko 800 dece s teškim hirurškim oboljenjima i urođenim fizičkim anomalijama, značaj ove donacije, svakako, postaje utoliko veći. Kroz prigodan i human vid obeležavanja još jedne godišnjice uspešnog rada i poslovanja, "Dunav osiguranje" je pokazalo da i na posredan način vodi brigu o svojim osiguranicima. Briga o zdravlju najmlađih pacijenata i poboljšanje uslova u kojima se leče su na prvom mestu za ovu kompaniju.\nPodsećanja radi, prošle godine "Dunav osiguranje" je Dan kompanije obeležilo donacijom sredstava Univerzitetskoj dečijoj klinici u Tiršovoj za kupovinu endoskopske opreme. Zahvaljujući ovoj opremi već kod beba se mogu dijagnostifikovati urođene anomalije urinarnog trakta, a potom se pristupa i njihovom lečenju.\nOsim pomoći zdravstvenim ustanovama u Beogradu, koliko god je to moguće, podrška u vidu donacija se upućuje i klinikama i bolnicama širom Srbije, pre svega u većim gradskim centrima, zbog broja bolesnika koje mogu da zbrinu.\nPomoć zdravstvu i zdravstvenim ustanovama, a posebno onima u kojima se leče najmlađi pacijenti trajno je opredeljenje kompanije. U "Dunav osiguranju" ističu da je briga o zdravlju i životu, kao vrhunskim ljudskim vrednostima, zaista na prvom mestu.\nBEZBEDNOST U SAOBRAĆAJU: Bezbednost svih učesnika u saobraćaju, a posebno dece je uvek goruće pitanje. Na unapređenju bezbednosti u saobraćaju rade kako nadležne državne institucije tako i svako ponaosob. Smatrajući da je ovo društveni problem koji se u kontinuitetu mora rešavati, kompanija "Dunav osiguranje" je pre dve godine pokrenula akciju "Dunav svici za bezbednost na ulici" namenjenu pre svega povećanju sigurnosti najmlađih učesnika u saobraćaju, odnosno dece, koja se smatraju najugroženijom kategorijom.\nU okviru ove akcije prošle godine donirano je 80.000 svitaca prvacima svih osnovnih škola na teritoriji cele Srbije. Svici su svetleći bedževi koji deci obezbeđuju bolju vidljivost na putevima, pa samim tim povećavaju i njihovu bezbednost. S obzirom da je akcija zaista naišla na vrlo pozitivne reakcije kako javnosti, tako i nadležnih organa, kompanija "Dunav osiguranje" odlučila je da i nova generacija prvaka dobije svoje svice. Tako je i ove godine donirano 80.000 svitaca, a akcija je obogaćena i edukativnim materijalom: interaktivnom igricom "Saobraćajko", edukativnim plakatima i rasporedom časova.\nBezbednost dece u saobraćaju jeste tema kojom se naša zajednica sve više bavi, ali ono što izuzetno raduje jesu rezultati ovih akcija, koji govore da je opao broj nesrećnih slučajeva stradanja dece u saobraćaju. Akcija je sprovedena u saradnji sa MUP-om, odnosno saobraćajnom policijom, i Ministarstvom prosvete. Zahvaljujući sinergiji svih učesnika, ali i velikoj podršci medija koji su pratili kompletnu akciju, kompanija je poslala jasnu poruku javnosti da je život najveća ljudska vrednost, a briga o njemu obaveza svih nas.\nDOBRO SE DOBRIM VRAĆA: S obzirom da je ulaganje u mlade ljude, razvoj njihovih ambicija i kvaliteta jedna od osnovnih platformi društveno-odgovorne politike "Dunav osiguranja", sa velikim zadovoljstvom kompanija je prošle godine učestvovala u donatorskoj akciji koju je pokrenula Politika A.D. uz podršku Ministarstva prosvete – Zlatnik za učenike generacije. Naime, 1.711 učenika generacije na kraju školske 2009/2010. godine dobilo je vredne nagrade: albume sa kovanicama 25 najznamenitijih ličnosti u istoriji Srbije i knjigu sa pratećim biografijama.\nUlaganje u mladost vraća se višestruko. Mladi intelektualci su najbolji prezenteri pravih vrednosti iz Srbije, ali i budući profesionalci koji će naše društvo voditi nekim novim putevima uspeha. Kompanija "Dunav osiguranje" već tradicionalno pruža priliku budućim mladim stručnjacima sa završnih godina fakulteta, iz oblasti finansija i menadžmenta, da u kompaniji, kroz niz stručnih predavanja, saznaju sve što ih interesuje iz oblasti osiguranja, bilo da se radi o proizvodima ili o korporativnom funkcionisanju jedne tako velike osiguravajuće kuće.\nDoček Nove godine donosi posebnu radost, a zaposleni u kompaniji "Dunav osiguranje" nastoje da tu radost iz godine u godinu uz paketiće podele sa decom sa posebnim potrebama. Veliko je zadovoljstvo zajedno se radovati i dočekivati naredne godine uz neke nove želje i nadanja da će doneti lepše i bolje dane.\nIako je pažnja u okviru društveno odgovornog poslovanja "Dunav osiguranja" najvećim delom usmerena na mlade ljude, ova kompanija ne zaboravlja ni naše najstarije sugrađane, tako da kroz brojne akcije pruža pomoć i podršku starijim licima.\nPODRŠKA BUDUĆNOSTI: Kompanija "Dunav osiguranje" je uvek tu kada je potrebno da se podrže kolektivi i pojedinci koji postižu vrhunske rezultate, kada je potrebno doprineti očuvanju kulturne i nacionalne baštine i afirmisati ono što našu zemlju predstavlja u najboljem svetlu svetskoj javnosti, ali i kada je potrebno pomoći očuvanje životne sredine. Da "Dunav osiguranje" misli na budućnost govori i činjenica da je ova kompanija potpisnica predugovora o izgradnji solarne elektrane, koja je pre svega u funkciji afirmacije obnovljivih izvora energije i energetske efikasnosti.\nU kompaniji "Dunav osiguranje" tvrde da se, kada postavite dobre temelje i imate tradiciju dugu gotovo jedan i po vek, možete nadati i svetloj budućnosti. Najveća nacionalna osiguravajuća kuća i jedan od najvažnijih privrednih subjekata u zemlji obećava da će i ubuduće raditi na širenju kulture osiguranja, obezbeđivanju dostupnosti osiguranja i razvoju uzajamnog poverenja između kompanije i klijenata. Sve aktivnosti biće u skladu sa svetskim standardima unapređenja poslovanja koje jačaju kompanijsku pouzdanost i sigurnost, ali uz maksimalnu podršku svima onima kojima je pomoć zaista potrebna.\nZaposleni su najveća snaga\nSnagu i lidersku poziciju "Dunav osiguranje" pre svega duguje svojim zaposlenima – profesionalnim kadrovima, koji imaju dva osnovna cilja: da budu na usluzi klijentima kompanije, ali i da daju značajan doprinos uspešnom poslovanju svoje matične kuće. Osim redovnih poslova kojima su zaposleni posvećeni, kompanija je karakteristična i po tome što okuplja radnike koje vezuju neka druga interesovanja poput sporta i umetnosti. "Dunavijada" već godinama unazad, tradicionalno, okuplja zaljubljenike sportskih igara, koji se nadmeću u različitim disciplinama i jačaju kako svoj takmičarski duh, tako i zajedništvo i pripadnost kompaniji. U "Dunav osiguranju" poniklo je i udruženje umetnika i ljubitelja umetnosti – DUNAV ARS. Ovo udruženje je kuriozitet kako po tome što već dugo postoji i traje, tako i po tome što je otvorilo vrata svoje galerije i Kompanije brojnim drugim umetnicima.


Stari savski most u parku 'Ušće', ili na reci između Novog Beograda i Ade Ciganlije? ANKETA\nIzvor: B92, 25.Okt.2019, 19:30\nStari savski most u parku "Ušće", ili na reci između Novog Beograda i Ade Ciganlije? ANKETA\nBeograd -- Glavni urbanista grada Beograda Marko Stojčić pozvao je građane da učestvuju u anketi koja će odrediti budućnost Starog savskog mosta.\nAnketa se nalazi na zvaničnom sajtu Grada Beograda i na BG portalu, gde građani mogu da iskažu svoje mišljenje o budućnosti Starog savskog mosta.\nNa mestu Starog savskog mosta, 2020. godine započeće izgradnja novog mosta, koji će, zajedno sa planiranim tunelom između Savske i Dunavske padine, doprineti značajnom >> Pročitaj celu vest na sajtu B92 << rasterećenju jednog od najopterećenijih saobraćajnih pravaca u gradu: Brankov most – Brankova – Dečanska – Bulevar despota Stefana.\nGrađani u anketi, dostupnoj na adresi https://www.bgportal.rs/#/aktuelnosti/238, mogu glasati za jednu od dve ponuđene varijante:\nVarijanta 1 podrazumeva dve intervencije. Jedna je izgradnja novog mosta za pešačko-biciklistički saobraćaj, sa pristupnim stazama, u nastavku Ulice omladinskih brigada do Ade Ciganlije, čiji će izgled biti definisan projektom, a druga intervencija je demontaža Starog savskog mosta i ponovna montaža lučne čelične konstrukcije glavnog raspona u parku Ušće, na poziciji između TC "Ušće" i Muzeja savremene umetnosti. Most će ovom intervencijom predstavljati skulpturu na visini od 4,5 metara. Prostor ispod mosta može da sadrži kulturne, komercijalne i slične sadržaje. Investiciona vrednost radova je oko 1,7 milijardi dinara ili oko 15 miliona evra.\nVarijanta 2 je preseljenje i dogradnja mosta između Novog Beograda i Ade Ciganlije za pešačko-biciklistički saobraćaj. Ona podrazumeva demontažu mosta i ponovnu montažu, izradu novih betonskih stubova i nedostajuće čelične konstrukcije i izgradnju prilaznih staza u nastavku Ulice omladinskih brigada do Ade Ciganlije. Investiciona vrednost radova je oko 1,6 milijardi dinara ili oko 14 miliona evra.\nPodsećamo, ovaj most je sagrađen za vreme okupacije tokom 1942. godine, jer je tada jedini most preko reke Save (most kralja Aleksandra) bio srušen.\nMost je od miniranja, od nemačkih nacista, 20. oktobra 1944. godine spasio beogradski učitelj Miladin Zarić. Za vreme trajanja Drugog svetskog rata nacistički vojnici su ovaj most zvali Most princa Eugena, a nakon rata ga je lokalno stanovništvo zvalo Nemački most. Vremenom su se oba naziva prestala koristiti. A pojedini Beograđani pogrešno ga zovu Železnički most, iako preko njega nikada nije prešao nijedan voz.\nTramvajske šine na mostu su postavljene 1984. u sklopu izgradnje tramvajske pruge do Bloka 45 na Novom Beogradu.\nPoštovani čitaoci, pošto glasate na anketi B92, glasajte i na anketi koju je objavio Grad Beograd.\nDANuBeogradu.rs: Anketa: Budućnost Starog savskog mosta


Milo opet po Srbiji: “Srpski svet” je samo umanjenica za “veliku Srbiju” – Televizija srpske dijaspore\nMilo opet po Srbiji: “Srpski svet” je samo umanjenica za “veliku Srbiju”\nPojam “srpski svet” je eufemizam za velikosrpsku politiku, rekao je danas u Zagrebu crnogorski predsednik Milo Đukanović, nakon susreta s hrvatskim kolegom Zoranom Milanovićem.\nAktuelna beogradska politika tvrdi da Srbija ima pravo da štiti navodno ugrožena prava Srba u drugim državama, rekao je Đukanović, rekavši da on to čita kao ugrožavanje suvereniteta susednih država. Crnogorski predsednik je rekao da tu procenu temelji na iskustvu iz ratnih devedesetih, kad su iz Beograda takođe pozivali na zaštitu ugroženih prava.\n“Ostalo znamo”, naglasio je. Nada se da se neće ponoviti scenario od pre tridesetak godina, te da je na njemu da upozori na opasnu podudarnost s današnjicom.\nKomentarišući “srpski svet”, sintagmu koju koriste članovi srpske Vlade, predstavljajući je kao legitiman nacionalni interes Srbije, Đukanović je rekao da je to eufemizam za Veliku Srbiju.\n“To je identično onoj krilatici – Svi Srbi u jednoj državi”, smatra crnogorski predsednik, koji je Srpsku pravoslavnu crkvu nazvao udarnom iglom velikosrpskog nacionalizma i jedinom prekograničnom infrastrukturom “Velike Srbije”, koja negira postojanje crnogorske nacije.\nĐukanović je u Zagrebu rekao da iz Beograda dolaze profašistički, velikodržavni projekti, koji se koriste lažima.\nCrnogorski predsednik je stigao u posetu Hrvatskoj, usred rasta političkih i etničkih podela u njegovoj zemlji, samo dan nakon što su opozicione crnogorske stranke, predvođenje njegovom Demokratskom partijom socijalista (DPS), pozvale na formiranje prelazne Vlade, koja će raspisati parlamentarne izbore.\nMilo Đukanovićopleopo Srbijiponovosamo jesrpski svetu Zagrebuumanjenica


"Panciri" odbili napad F-16 u Siriji - 16.12.2021, Sputnik Srbija\n"Panciri" odbili napad F-16 u Siriji\nLovci F-16, Ratnog vazduhoplovstva Izraela, izveli su napad na područje aerodroma u Damasku, saopštio je zamenik rukovodioca ruskog Centra za mirenje zaraćenih... 16.12.2021, Sputnik Srbija\n"Taktički lovci F-16, Ratnog vazduhoplovstva Izraela, izveli su napad iz vazdušnog prostora iznad Golanske visoravni sa osam krstarećih raketa na područje međunarodnog aerodroma u Damasku", rekao je Kulit na konferenciji za štampu.On je dodao da su snage PVO Sirije oborile sedam od osam raketa uz pomoć kompleksa "Pancir"."U vazdušnom napadu oštećeno je skladište sa robom i poginula jedna osoba", saopštio je Kulit.Podsetimo, Izrael često izvodi napade na ono što Tel Aviv smatra kao „iranske“ ciljeve u Siriji. Izraelske odbrambene snage obično ne priznaju i ne komentarišu operacije.\n20:14 16.12.2021 (Osveženo: 21:14 16.12.2021)\nLovci F-16, Ratnog vazduhoplovstva Izraela, izveli su napad na područje aerodroma u Damasku, saopštio je zamenik rukovodioca ruskog Centra za mirenje zaraćenih strana u Siriji kontraadmiral Vadim Kulit.\n"Taktički lovci F-16, Ratnog vazduhoplovstva Izraela, izveli su napad iz vazdušnog prostora iznad Golanske visoravni sa osam krstarećih raketa na područje međunarodnog aerodroma u Damasku", rekao je Kulit na konferenciji za štampu.\nOn je dodao da su snage PVO Sirije oborile sedam od osam raketa uz pomoć kompleksa "Pancir".\n"U vazdušnom napadu oštećeno je skladište sa robom i poginula jedna osoba", saopštio je Kulit.


Avgust 14, 2019 11:53\nAmbasadori: S .Makedonija da razreši "Reket"\n"Kao što smo rekli i prethodno, ovo su ozbiljne optužbe za koje je potreban ozbiljan odgovor, koji će biti temeljan, transparentan i pravovremen. Sada je vreme da Severna Makedonija pokaže svoja zalaganja za pridržavanje principa vladavine prava", napisala je Berns na tviteru.\n"Učvršćivanje vladavine prava je od vitalnog značaja za Severnu Makedoniju i mogućnost da nezavisne institucije pokažu posvećenost ka pravdi za sve građane", objavila je na Tviteru britanska ambasadorka u Skoplju.\n"U Severnoj Makedoniji borba protiv korupcije na visokom nivou mora da se nastavi bez prekida. Kada je reč o najnovijim otkrićima važno je da se utvrdi pravna odgovornost za sva krivična dela, uključujući i one koje su proizašle iz nelegalnih prisluškivanja", ističe Han.\n"Smatram da je u ovom trenutku najbitnije da vlada pokaže da je posvećena obimnoj i fer sudskoj istrazi i procesuiranju onih koji su počinili kriminal", rekao je on za MIA.\n"U ovom trenutku imamo samo ove snimke i to je zabrinjavajuće. Sjedinjene Države, posebno Međunarodni republikanski institut, vode računa o institucionalnoj transparentnosti i snažnom pravosudnom sistemu. Istraga treba da se završi", izjavio je Mekarti za Glas Amerike.


M. P. 18. januara 2022. 21:13\nPreporuka je da hranu skladištie u staklenim ili vakumiranim posudama\nČuvanje hrane nije bez razloga najbolje u staklenim posudama.\nPlastične ambalaže su obično jednokratne, ali mi često imamo naviku da ih sačuvamo i koristimo za skladištenje nekih namirnica.\nPlastična ambalaža za pakovanje namirnica koje konzumiramo u određenim uslovima može biti štetna po naše zdravlje. Ipak, budući da se redovno testira, rizik je minimalan.\nOprez je, međutim, potreban zbog pogrešnog odabira plastike za pakovanje pojedine vrste hrane, neadekvatnog rukovanja plastičnom ambalažom, kao i neispunjavanja funkcije ambalaže na pravi način. U tim slučajevima određeni spojevi iz ambalaže mogu preći na hranu, što dugoročno gledano, može biti štetno po zdravlje.\nTaj prelaz iz plastične ambalaže na hranu zavisi od niza faktora, kao što su temperatura i vreme neposrednog dodira ambalaže sa hranom, kao i od vrste hrane. Na primer, ako kiselu ili masnu hranu pakujete u kutije od sladoleda, štetni spojevi iz ambalaže mogu preći u hranu, što može promeniti kvalitet hrane, njen ukus i miris.\nPlastične posude inače nisu najbolje rešenje za držanje hrane jer svaki put kada nešto stavite u nju, plastika u dodiru sa hranom ispušta štetne materije. Putem hrane, takve materije dospevaju u organizam, zbog čega je najbolje da ih zamenite staklenim posudama.\nTakođe, još jedan način da skladištite hranu u frižideru, jeste da ih držite u vakumiranim posudama i ne duže od 4 dana.


Upravni odbor Advokaske komore Srbije doneo je odluku o prekidu štrajka i nastavku rada od ponedeljka, 26. januara, prvog radnog dana po stupanju na snagu svih zakona koji su izmenjeni nakon pregovora AKS i Ministarstva pravde.\nReč je o izmenama zakona o javnom beležništvu, prometu nepokretnosti, vanparničnom postupku, Porodičnog zakona i Zakona o nasleđivanju.\nSrpsko pravosuđe bilo je u blokadi od 17. septembra prošle godine, kada je više od 8.000 advokata obustavilo rad, tražeći izmene propisa o javnom beležništvu, regulisanje paušalnog oporezivanja i smenu ministra pravde.\nNakon višemesečnih pregovora sa Ministarstvom pravde stručni timovi AKS i ministarstva usaglasili su izmene poreskih propisa, dok treći zahtev advokature - smena ministra pravde, kako je ranije saopšteno, ostaje, ali nije neophodan uslov za prekid protesta.\nIzmenama Zakona o javnom beležništvu koji je juče usvojen u Skupštini Srbije, izbrisana je odredba da javni beležnik sastavlja ugovore o raspolaganju nepokretnostima licima koja ne mogu da vide, čuju, govore i pišu, kako su advokati i tražili.\nIzmenama se omogućava i da notari samo overavaju ugovore koje sastavljaju građani i advokati.\nJavni beležnici će, osim toga, moći da na poseban zahtev stranke sačine ugovor o hipoteci i založnu izjavu kada je potrebno da one imaju svojstvo izvršne isprave. Solemnizacija, odnosno overa nejavne isprave biće takva da se za ugovor koji sačinjavaju građani ili advokat neće tražiti posebna forma kao sada, već će se ugovori sačinjavati u slobodnoj formi kao i pre 1. septembra 2014. godine.\nNotar će moći da odbije solemnizaciju samo u slučaju da stranka nije poslovno sposobna i da nema uredno punomoćje, ili kada oceni da se radi o apsolutno ništavom ugovoru. Protiv takvog rešenja javnog beležnika stranka će imati pravo prigovora sudu.\nIzvor: Tanjug, 22.01.2015.


Vesti online / Vesti / Svet / Kim smenio ujaka koji ga je doveo na vlast\nKim smenio ujaka koji ga je doveo na vlast\nUjak severnokorejskog lidera Kim Džong Una smenjen je sa položaja predsednika Nacionalne komisije za odbranu, što je velika promena u rukovodstvu te zemlje, izjavio je danas zvaničnik Južne Koreje.\nUjka svoje odslužio: Kim Džong Un među oduševljenim oficirima\nJang Song Taek verovatno je izgubio i položaj šefa jednog odeljenja vladajuće Radničke partije, izjavio je na konferenciji za novinare južnokorejski poslanik Džung Čeong Re, pozivajući se na podatke obaveštajne službe. Pretpostavljalo se da je ujak severnokorejskog vođe bio veoma uticajan kao "vladar iza trona".\nDvojica Jangovih pomoćnika iz Radničke partije pogubljena su zbog korupcije, dodao je južnokorejski parlamentarac. Državni mediji Severne Koreje za sada ne pominju Jangovu sudbinu.\nJang je imao centralnu ulogu u dovođenju Kim Džong Una na vlast posle smrti njegovog oca 2011. godine. Jang, koji se smatra pristalicom ekonomskih reformi, bio je u nemilosti vlasti 2004. godine, u vreme vladavine Kim Džong Ila, ali je dve godine kasnije vraćen u organe uprave.


Prvi slučaj spajanja porodice izbeglice u Srbiji | AzilSrbija\nPočetna / AKTUELNO / NAJNOVIJE / Prvi slučaj spajanja porodice izbeglice u Srbiji\n20.07.2020. Beograd, Centar za zaštitu i pomoć tražiocima azila sa izrazitim zadovoljstvom izdaje saopštenje da su odobrene vize za prvo spajanje porodice izbeglice u Republici Srbiji od nastanka azilnog sistema 2007 godine.\nNaime, radi se o porodici izbeglice iz Avganistana koga su pravnici Centra zastupali u višegodišnjem postupku azila, kao i u postupku spajanja porodice.\nNa ovaj način je uspostavljena praksa i za druge slučajeve spajanja lica koja su dobila azil u Srbiji sa svojim najužim porodicama u budućnosti.\nAmbasada Republike Srbije u Nju Delhiju, posle izjavljene žalbe, u postupku koji je trajao skoro godinu dana, izdala je vize za spajanje porodice podnosiocima, sa suprugom i ocem koji živi i radi u Republici Srbiji, u kojoj mu je odobren azil.\nPorodicu izbeglice čine supruga i petoro maloletne dece, koji se trenutno nalaze u Avganistanu i čiji dolazak uskoro očekujemo.\nPravo na spajanje porodice, odnosno pravo na porodični život i porodično jedinstvo izbeglice, jedno je od osnovnih prava izbeglica garantovano domaćim pravnim aktima i međunarondim konvencijama, pre svega Ustavom Republike Srbije, Univerzalnom deklaracijom o ljudskim pravima i Završnim aktom Konferencije opunomoćenika Ujedinjenih nacija o statusu izbeglica i lica bez državljanstva iz 1951. godine, koje pravo je inkorporisano u Zakonu o azilu i privremenoj zaštiti.\nPrethodno Pomoć tražiocima azila prilikom kupovine personalizovanih busplus kartica\nSledeće Presuda slovenackog suda podsticaj u borbi protiv “push-backova”


SRBIJO, PROBUDI SE: Pomozimo ovom anđelu da ne ostane bez ruke – Nadlanu.com\nSRBIJO, PROBUDI SE: Pomozimo ovom anđelu da ne ostane bez ruke\nObjavljeno 21. jan 2016. / 11:05:20\nZa oporavak je neophodna operacija u Beču, zakazana za 9. februar, koja košta 18.000 evra. Roditelji imaju svega 1.000 evra.\n„Moje dete ne može da sedi, puzi, da uzme cuclu ili se osloni na ruku... Da ne bi ostala invalid do kraja života, mora 9. februara da ide na operaciju u Beč, ali to košta 18.000 evra, a mi sada imamo samo 1.000...“, priča Danijela Miletić (28) iz Kragujevca, čija devetomesečna ćerka Andrijana ne oseća levu ruku zbog greške lekara na porođaju.\nAndrijana je na rođenju 16. aprila prošle godine težila pet kilograma, ali doktori u Kliničkom centru u Kragujevcu nisu njenu majku porodili carskim rezom kako bi izbegli komplikacije.\n"Kada sam došla u bolnicu, lekari me nisu ni pregledali na ultrazvuku, već su mi probušili vodenjak i rekli da ću se poroditi ujutru prirodnim putem. Beba je bila prevelika, težila je pet kila i bukvalno su me nasilno porodili. Babice su mi pritiskale stomak i dok su izvlačili Andrijanu - izvrnuli su joj ruku", objašnjava Danijela. Prilikom takvog porođaja maloj Andrijani su povređeni nervi u ruci, koju sada ne može da pokreće.\n"Do drugog meseca je imala totalnu paralizu ruke, samo je visila pored nje. Sada, posle intenzivne rehabilitacione terapije, može da je savija u laktu, ali doktori kažu da prognoze nisu dobre. Međutim, da bi ćerka mogla u budućnosti da pomera ruku, potrebna joj je operacija u Beču", kaže Miletićeva i dodaje da su joj srpski lekari rekli da sačeka dok Andrijana ne napuni dve godine „da vidi šta će biti“.\n"Nemam vremena da čekam dve godine! Pregledao ju je austrijski neurohirurg, operacija može da se uradi dok dete ne napuni godinu dana i zakazana je za 9. februar u Beču. Međutim, za to je potrebno mnogo novca, koji mi nemamo, a ostalo je vrlo malo vremena, pa molim sve dobre ljude da pomognu", očajna je Danijela.\nU KC Kragujevac kažu da nisu upoznati s detaljima slučaja, ali da se na porođajima dešavaju komplikacije na koje doktori ne mogu uvek da utiču.\n"Istražićemo slučaj, ali pretpostavljamo da su u pitanju povrede živčanog spleta ramena i u tom slučaju je veoma važno da se reaguje dok dete ne napuni godinu dana. Pozivam pacijentkinju da nam se odmah obrati kako bismo joj pomogli i dali terapiju", kažu u KCK i dodaju da su vrata bolnice otvorene za sve pacijente 24 sata.\nSvi koji žele da pomognu malenoj Andrijani da ode na operaciju mogu to učiniti putem sledećih žiro računa:\nDevizni RS 35-160-5330201067080-54 na ime Andrijana Miletić